ОДАМ САВДОСИ – ДАВР МУАММОСИ - AUZ.UZ\nУ шунчаки кўпроқ пул топиб ёлғиз онаси ва хали вояга етиб улгурмаган укасининг моддий таъминотига кўмаклашмоқчи эди. Шу мақсад уни хориж “ишқи” билан оловлантирганди. Бироқ ғаламис кимсанинг алдови билан одам савдоси қурбонига айланди. Ёш умрини хазон қилган бу уни иллат чет эллик аллакимларнинг қули бўлишига мажбур қилгани рост. Ёнида на бирор ҳужжати, босишга на бирор эркин қадами йўқ бўлгач, қочишга уриниш ҳам бефойда эди...\nБу каби муаммоларни ОАВ орқали кўришга ҳам, атрофимиздагилардан эшитишга ҳам кўникдик очиғи. Аслида асримизнинг жиддий муаммосига айланиб улгурган одам савдоси муаммоси тобора кескинлашиб бораётгани аянчли. Унга қарши кураш халқаро, минтақавий, кўп ва икки томонлама муносабатларни талаб этмоқда.\nХўш, мазкур масала юзасидан қандай чоралар амалга оширилмоқда?\nҲозирга қадар жиноятчиликнинг ушбу турига қарши курашиш ва унинг олдини олиш мақсадида Бирлашган Миллатлар Ташкилотининг бир қатор халқаро тавсиявий ва мажбурий характерга эга ҳужжатлари қабул қилинган бўлиб, улар доирасида ушбу хавфга қарши дунё миқёсида тегишли чора-тадбирлар кўрилмоқда.\n“Одам савдосига ва учинчи шахслар томонидан танфурушликдан фойдаланишга қарши кураш тўғрисида”ги Конвенция (1949), "Қуллик ва қул савдосини, қулликка ўхшаш институтлар ва одатларни бекор қилиш тўғрисида"ги қўшимча Конвенция (1956), "Трансмиллий уюшган жиноятчиликка қарши кураш ҳақида"ги Конвенцияни тўлдирувчи "Одамлар, айниқса, аёллар ва болалар савдосини тўхтатиш, олдини олиш ва унинг учун жазо тўғрисида"ги баённома (2000) бу борада дастурий ҳужжат вазифасини ўтамоқда. Одам савдосига қарши курашиш юзасидан давлатлараро ҳамкорликни кучайтириш мақсадида 2005 йили МДҲ доирасида “Одам савдосига қарши курашиш соҳасида ҳамкорликни кучайтириш тўғрисида”ги келишув, 2006 йилда саккиз аъзо мамлакат доирасида “Одам савдосига қарши курашнинг 2007–2010 йилларга мўлжалланган дастури” қабул қилинган эди.\nМинг афсуски, бутун дунё бўйлаб шунча кенг қамровли тарғибот-ташвиқот олиб борилишига қарамай, ҳар йили миллионлаб инсонлар “замонавий қуллик” исканжасида қолмоқдалар. Аслида бу жиноятнинг ривожланишига одамларнинг чет элга бориш ва ишга жойлашиш ҳақида етарли маълумотга эга эмасликлари туртки бўлаётир. Шунингдек, бу иллатнинг яна бир сабаби маънавий қашшоқлик, очкўзлик, дунёга ҳаддан ташқари ҳирс қўйиш ва нафсига қул бўлишдир.\nЎткинчи мол-дунё учун ватандошларини, қишлоқдошларини ва ҳатто қариндошларини сотишдан қайтмаётган кишилар тафаккур қилмоққа ожиздирлар, албатта. Уларнинг жирканч мақсадлари туфайли қанча-қанчалаб инсонлар одам савдоси қурбонига айланмоқдалар.\nМамлакатимизда амалга оширилаётган ислоҳот ва янгиланишлар натижасида халқимиз турмуш шароити юксалиб бормоқда, ҳуқуқ ҳамда эркинликлари тўла рўёбга чиқарилиши учун қулай ижтимоий, иқтисодий ва сиёсий шарт-шароитлар яратилмоқда. Буларнинг барчаси шахс эрки, унинг ҳаёти, саломатлиги ва шахсий ҳуқуқлари кафолатларини янада кучайтириш, фуқаролар ҳуқуқий муҳофазаси самарадорлигини ошириш, шахс-давлат муносабатларида шахс манфаатлари устуворлиги тамойилига оғишмасдан амал қилиш учундир.\nЎзбекистон Конституциясининг 13-моддасига биноан Ўзбекистон Республикасида демократия умуминсоний принципларга асосланади, уларга кўра, инсон, унинг ҳаёти, эркинлиги, шаъни, қадр-қиммати ва бошқа дахлсиз ҳуқуқлари олий қадрият ҳисобланади.\nЎзбекистон Президентининг 2008 йил 8 июлдаги “Одам савдосига қарши курашиш самарадорлигини ошириш бўйича чоралар тўғрисида”ги қарори билан одам савдосига оид ноқонуний ҳаракатларга қарши тадбирлар, давлат ва жамоа органлари томонидан бажариладиган энг муҳим вазифалар белгилаб берилди. Давлатимиз раҳбарининг ушбу қарори фуқароларимиз ҳаёти ва саломатлиги, шаъни, қадр-қимматини жиноятчиларнинг тажовузларидан ҳимоялаб, инсон ва унинг ҳуқуқлари, манфаатлари энг олий қадрият, деган улуғ ғояни рўёбга чиқаришга қаратилгани билан диққатга сазовордир. Ўзбекистон инсонпарвар демократик давлат сифатида умумэътироф этилган халқаро норма ва қоидаларни ўз миллий ҳуқуқ тизимига кенг жорий қилиш йўлини тутмоқда. Хусусан, юқоридаги халқаро нормалар асосида Ўзбекистон Олий Мажлиси томонидан 2008 йил 17 апрелда “Одам савдосига қарши курашиш тўғрисида”ги қонун ҳамда унинг асосидаги қонун ҳужжатлари қабул қилинди.\nОдам савдосига қарши курашга қаратилган халқаро қонунчиликда ҳам, Ўзбекистон Республикаси миллий қонунчилигида ҳам одам савдоси жабрдийдалари ҳуқуқларини ҳимоя қилиш, уларнинг ижтимоий реабилитацияси ва ҳимоясини таъминлаш белгилаб қўйилган.\nАндижон давлат университети Чет тиллар\nфакультети Ёшлар масалалари ва маънавий-\nмаърифий ишлар бўйича декани ўринбосари.


Путин НАТОни танқид қилди ва Ғарбга чақириқ билан чиқди\n08:31 / 16.01.2019 47343\nРоссия президенти Владимир Путиннинг маълум қилишича, НАТОнинг ўз иштирокини мустаҳкамлаш бўйича ҳаракатлари «ҳалокатли» стратегия ҳисобланади. У Сербиянинг «Политика» газетасига берган интервьюсида ўз фикрини билдирди.\nПрезидентнинг таъкидлашича, НАТОнинг Европа давлатларида кенгайишга қаратилган сиёсати «совуқ уруш» сарқити саналади. Унинг қўшимча қилишича, ҳозирги кунда альянс Болқон ярим оролидаги ўз мавқеини кучайтириш истагида.\n«Бироқ, буни амалга ошириб, у фақатгина Европа қитъасида бўлиниш йўлини қайта тикламоқда, хавфсизликнинг бўлинмаслик тамойилини қўпол тарзда бузмоқда», - деди Путин.\nУнинг қайд этишича, альянснинг бундай ҳаракатлари минтақадаги барқарорликни мустаҳкамлашга олиб келмайди, балки фақат кескинликни кучайтиради.\nШунингдек, Владимир Путиннинг сўзларига кўра, Ғарб «шантаж, таҳдид ва провокация усулларини» қўлламоқда, у ғарбдаги ҳамкасбларини бундай сиёсатни олиб бориш услубларидан воз кечишга чақирди.\nБундан ташқари, у Ғарбни халқаро ҳуқуқни «ҳурмат қилиш» ва БМТ Низомида баён этилган тамойилларга амал қилишга чақирган.\nПутиннинг билдиришича, Россия «халқаро вазиятни яхшилаш» йўлини «қатъий ҳамда изчиллик билан» қўллаб-қувватлайди.\nПрезидентнинг хулоса қилишича, жаҳон сиёсатидаги кескинлик АҚШ ва «бошқа бир қатор Ғарб давлатлари» ҳаракати туфайли сақланиб қолмоқда. Унинг фикрича, улар хатти-ҳаракати «қарама-қаршилик ва ишончсизлик муҳитини» яратяпти.\nЭслатиб ўтамиз, аввалроқ АҚШ президенти Дональд Трампнинг НАТОдан чиқиш режаси ошкор бўлганди.\nКремль Путин ва Ким Чен Иннинг илк учрашуви апрелда бўлиб ўтишини эълон қилди


КИНО-КОНЦЕРТ ЗАЛЫ ПАЙДАЛАНЫЎҒА ТАПСЫРЫЛДЫ – Madeniyat.uz\nБүгинги күнде Президентимиз басшылығында барлық тараӯлар қатарында мәденият ҳәм көркем өнер саласын раӯажландырыӯға да айрықша итибар қаратылмақта. Тараӯда жемисли мийнет етип атырған дөретиӯши инсанларды қоллап-қуӯатлаӯ, олардың нәтийжели жумыс ислеӯлери ушын мүнәсип шараят жаратыӯ бойынша да кең көлемли жумыслар әмелге асырылмақта. Өткен қысқа ӯақыт ишинде Қарақалпақ мәмлекетлик Жас тамашагөйлер театры, Мойнақ районындағы мәденият бөлими ҳәм Амфитеатр ҳәм басқа да имаратлар жаңадан қурылып пайдаланыӯға тапсырылыӯы бәршемизди қуӯанышқа бөледи.\nУсы жылдың август айында жаңадан қурып питкерилип, пайдаланыӯға тапсырылған Қарақалпақстан Республикасы тарийхы ҳәм мәденияты мәмлекетлик музейи болса халқымызды, соның ишинде, жасларымызды тарийхымызға, мәдениятымызға, миллий үрп-әдет және салт-дәстүрлеримизге ҳүрмет руӯхында тәрбиялаӯға хызмет етпекте.\nРеспубликамыз тарийхында және бир қуӯанышлы ӯақыя жүз берип, усы жылдың 16-октябрь күни Нөкисте заманагөй кино-концерт залы пайдаланыўға тапсырылды.\nИмараттың ашылыӯ салтанатына республикамыздың мәденият, әдебият,илим ғайраткерлери, кең жәмийетшилик ӯәкиллери менен ҒХҚ хызметкерлери қатнасты.\nИлажда Қарақалпақстан Республикасы Жоқарғы Кеңеси Баслығының орынбасары А.Хамраев, «Нураный» қоры Қарақалпақстан Республикасы бөлиминиң баслығы, Қарақалпақстан халық жазыўшысы Ш.Уснатдинов, Өзбекстан мәмлекетлик филармониясы Қарақалпақстан Республикасы бөлими «Мухаллес» дуўтаршылар ансамблиниң бақсы-сазендеси, Зульфия атындағы мәмлекетлик сыйлықтың лауреаты, «Шухрат» медалының ийеси У.Орынбаевалар шығып сөйлеп, Президентимиздиң басшылығында мәдениятымыз бенен көркем өнеримизди раўажландырыў, тараўдың материаллық-техникалық базасын беккемлеў, талант ийелерин хошаметлеў бағдарында әмелге асырылып атырған кең көлемли илажларға тоқтап өтти.\nПайтахтымыздың көркине-көрк қосып турған бул имаратты «Инвесстрой Нукус» жуўапкершилиги шекленген жәмийетиниң қурылысшылары сапалы етип пайдаланыўға тапсырды. Улыўма 585 орынға мөлшерленген концерт залына ийе бул объектте 11 миллиард сумлық қурылыс оңлаў жумыслары әмелге асырылды.\n—Дерлик 60 жылдан аслам тарийхына ийе жәмәәтимиз халқымыздың миллий мәдениятын тек елимизде емес, ал дүньяның көплеген еллерине көрсетип келмекте,—дейди «Айқулаш» Қарақалпақ мәмлекетлик миллий фольклор ансамблиниң директоры Аяпберген Алланиязов. —Жаңа имараттың пайдаланыўға тапсырылыўы көркем өнер жәмәәтлерин айрықша қуўанышқа бөлеп, жаңадан-жаңа дөретиўшилик табысларға руӯхландырады. Келешекте бул жерде түрли байрам илажларын өткериў режелестирилген.\nМ.ҲӘБИЙБУЛЛАЕВ тың түсирген сүўретлери\nҚарақалпақ мәмлекетлик жас тамашагөйлер театрында «Меҳир-мүриўбет айлығы» шеӊберинде илаж өткерилди\nBy madeniyat / 05.11.2019


15:41 / 28.04.2017 5034 pdf Ўқиш режими + -\nДунёнинг турли хайрия ташкилотларидан келадиган пулларни тақсимлаш бўйича иш юритадиган корхоналар ҳар бир мамлакатда бор. Ўзбекистонда ҳам ана шундай ишларни бажарувчи бир неча ташкилот фаолият юритмоқда. Ўта омонатдор вазифада ишловчи мусулмон бир йигит томонидан айтиб берилган қуйидаги ҳикоя қалбимизни бир титратди. Кабоир китобида келтирилган 31-гуноҳи кабирага жуда мос тушгани боис, эътиборингизга ана шу бўлган воқеани ҳавола қилсак. Ҳикоя ўша сиз учун нотаниш йигит номидан янграйди.\n... Ўзим етим ўсганман. Отам тўққиз ёшимда қазо қилганлар. Аллоҳнинг розилигини топгур онам катта машаққатлар ила бизни вояга етказдилар. Ёшликнинг завқли онларини бир четга суриб, 10га кирар-кирмас ҳаётнинг аччиқ савдоларига аралашиб кетдим. Шунинг учун бўлса керак, жуда кўп муваффақиятларга эришдим. Мактабда инглиз тилини мукаммал ўқиганим ҳам ҳаётда ўз йўлимни топиб олишим учун ёрдам берди. Бошқа мамлакатлардан келган хайрия пулларини тендор йўли билан ўз эгаларига, ҳақдорларга топшириш иши менга юклатилган. Бу ишни сидқидилдан бажараман. Лекин бир куни кўнглимни ҳижил қилувчи бир воқеа бўлиб ўтди. Ёшлигимдан қадрдон бўлган бир ошнам келиб қолди. Ўша пайтда мен 1800 долларга яқин пулнинг тақсимоти устида иш бажараётган эдим. Ошнам менга муҳтож одамлар борлигини, уларга ҳозирги шароитда пул жуда зарур эканлигини тушунтирган бўлди. Мен у қадар жиддий суриштириб ўтирмадим-да, пулни танишим айтган манзилга жўнатишни режалаштирдим.\nЭхсон тариқасида келган пулларга ўша пайтда ҳам ўта муҳтож одамларнинг эхтиёжи бор эди, лекин мен нимагадир дўстимнинг айтганини қилдим. Ўша пул ўтказиб берилган жойда ўртаҳол одамларни кўрганимда ҳам, бу қилган ишимдан аввалига афсусланмадим. Аммо кейин... ичимни ит тирнай бошлади. Танишлардан қилган ишим ҳақида сўраган бўлдим. Улар асосан: "Ўзинг еб кетмабсан-ку, шунинг ўзи катта гап, барибир муҳтожларга бориб етибди-ку!" деган сўзлар билан мени овутишарди. Ҳатто ўта тақводор ҳисоблайдиган танишлар ҳам бу борада салбий фикр билдиришмади.\nМен одамлардан ўзимнинг ҳақимга чиройли сўзлар тинглаб юрган бир пайтда, Аллоҳ таоло ўзининг марҳамати ила унутилмас сабоқ бериб қўйди. Бу бир куни пешин намозини ўқиб турган пайтим рўй берди. Намознинг биринчи ракаатида нимагадир кўнглим "Ваз-Зуҳа" сурасини ўқишга буюраверди. Ўқидим ушбу сурани. Намозни ўқиб бўлгач, дарҳол қуръон оятлари маъносининг таржимасини варақлашга киришдим. Чунки намоз ўқиётганимнинг ўзида, "Ваз-зуҳа" сураси нима ҳақда экан, деган ўй ўтганди ичимдан.\nБиринчи оятнинг маънолари таржимасини ўқий бошладим: "Қасамёд этурман чошгоҳ вақтига, 2-оятда нима ҳақда гап кетган экан: "Ва (ўз зулмати билан атрофни) қоплаб турган кечагаки," Шу ерда нафасимни бир ростлаб оламан, ахир Аллоҳ таоло менга ниманидир қаттиқ тайинлаш учун аввал чошгоҳ вақтига, кейин кечага қасам ичмоқда. Ҳар қандай одам биладики, муҳим бир маълумот етказилаётганда, ўша етказилиши лозим бўлган хабардан олдин қаттиқ тайинловчи сўзлар келади. 3-оятнинг маънолари таржимасини ўқий туриб, Аллоҳ таоло нима учун кўнлимга шу сурани илхом қилганлигини тушуниб етдим. Бу гарчи пайғамбаримиз Муҳаммад Мустафо (саллоллоҳу алайҳи ва саллам)га хитоб ўлароқ янграса-да, мен учун ҳам юқорида қилган ишларимга етарлича жавоб бўлиб чиқди. "(Эй Муҳаммад,) Раббингиз Сиздан воз кечгани ҳам йўқ, ёмон кўриб қолгани ҳам йўқдир, Албатта, Сиз учун охират дунёдан яхшироқдир. Яқинда Раббингиз Сизга (шундай неъматлар) ато этурки, Сиз, албатта, (ундан) рози бўлурсиз. (Эй Муҳаммад, Раббингиз) Сизни етим ҳолда топиб, бошпана бермадими? Яна сизни гумроҳ (ғофил) ҳолда топиб, (Ҳақ йўлига) ҳижоят қилиб қўймадими?! Сизни камбағал ҳолда топиб, бой қилиб қўймадими?! Бас, энди Сиз (ҳам) етимга қаҳр қилманг! Соил, (яъни гадо)ни эса )малол олиб) жеркиманг. Парвардигорингизнинг) Сизга ато этган барча_ неъмати ҳақида эса (одамларга) сўзланг!"\nСубҳаналлоҳ! Аллоҳнинг каломи маъноларини ўқир эканман, баданим жунжикиб кетди. Энди менга таниш-нотанишларнинг маслаҳати ҳам керак эмасди. Аллоҳ таоло биргина илхоми билан ҳаммасини менга очиқ равшан қилиб қўйди. Етим ҳолида ўсган бир йигитнинг бугунги ишларини Буюк Парвардигоримизнинг Ўзи тўғрилаётини ҳис қилиб, кўзимда ёш билан қилган ишларимга афсус-надоматлар чекдим. Етимнинг ҳақига умуман ҳиёнат қилмасликка онт ичдим. ...\nУшбу ҳикояга шубҳа кўзи билан қарамаслигингизни сўраймиз. Зеро, у бугунги кунимизда рўй берган. Бизга ҳикоя муаллифининг кейинги қилган ишлари муҳим эмас. Асосийси, ушбу воқеадан ўзимизга етарли хулоса чиқарайлик. Етимнинг ҳақидан қўрқайлик, агар етим бор уй мажбурлик юзасидан турли ношаръий маросимлар қилиб бераётган бўлса, иложи бўлса, бормайлик. Чунки у ерда етимнинг ҳақи бўлиб қолиши мумкин. Ҳазрати Али қишнинг аёзли кунларида ҳам юпун кўйлакда юрганлари ривоят қилинади. У зотга байтул молдан "ўзингизга иссиқроқ кийим олинг" дейилганида, мўминлар амири қуйидагича жавоб берган экан: "Йўқ, халқнинг молида етимнинг ҳақи бўлиши мумкин, етимнинг ҳақини ейишдан кўра, юпун кийимда ўтганим маъқул!"\n15:40 / 28.04.2017 2354\n15:41 / 28.04.2017 5343\n1994 15:15 / 28.04.2017\n1867 15:34 / 28.04.2017\n1673 14:52 / 28.04.2017\n2155 15:42 / 28.04.2017


Академик Алибек Рустамов оламдан ўтди / Ўзбекистон янгиликлари, энг сўнгги хабарлар\nАкадемик Алибек Рустамов оламдан ўтди\n09 октябр 2013, 16:37 1592 кўрилди\nА.Рустамов 1931 йили Тошкент вилоятида хизматчи оиласида туғилди. 1955 йилда Ўрта Осиё давлат университети (ҳозирги Ўзбекистон Миллий университети)нинг филология факультетини тамомлади.\nБўлғуси олим ўз меҳнат фаолиятини 1955 йили Ўзбекистон Фанлар академиясининг Шарқшунослик институтида илмий ходим сифатида бошлади, дастлаб номзодлик, кейинчалик эса докторлик диссертациясини ҳимоя қилди. Ўзбек тили ва адабиётини ҳар томонлама ўрганиш ва тадқиқ этиш борасидаги илмий фаолияти учун 1995 йилда Ўзбекистон Республикаси Фанлар академиясининг ҳақиқий аъзоси этиб сайланди.\nА.Рустамов ўзининг қарийб 60 йиллик илмий-педагогик фаолияти давомида Ўзбекистон Фанлар академияси Тил ва адабиёт институтининг илмий котиби, Ўзбекистон Миллий университети доценти, Ўзбекистон давлат жаҳон тиллари университети ҳамда Тошкент давлат шарқшунослик институтининг кафедра мудири ва профессори каби вазифаларда самарали меҳнат қилиб, илм-фанимизни ривожлантириш, юксак малакали филолог кадрлар тайёрлаш ишига муносиб ҳисса қўшди.\nТаниқли олимнинг ўзбек филологияси, шарқшунослик, матншунослик ва таржимашуносликнинг долзарб масалаларига оид монография ва рисолалари, кўплаб илмий-публицистик мақолалари кенг жамоатчиликка яхши маълум. Айниқса, буюк шоир ва мутафаккир Алишер Навоийнинг бебаҳо меросини чуқур ўрганиш, унинг ижодидаги юксак гуманистик ғояларни эл-юртимиз ўртасида кенг тарғиб этиш борасида А.Рустамовнинг хизматлари алоҳида эътиборга лойиқ. Устоз олим қаламига мансуб “Навоий тилининг грамматик хусусиятлари”, “Навоийнинг бадиий маҳорати”, “Сўз ҳақида сўз” сингари китоблар, оммавий ахборот воситаларидаги кўплаб маърифий чиқишлари ўзининг илмий теранлиги ва таъсирчанлиги билан ажралиб туради.\nЁрқин истеъдод ва тафаккур эгаси бўлган заҳматкаш олим ўз фаолияти мобайнида кўплаб ёшларга устозлик қилди. Унинг бевосита раҳбарлигида ўнлаб фан докторлари ва фан номзодлари тайёрланди.\nАкадемик А.Рустамовнинг мамлакатимиз илм-фанини ривожлантириш борасидаги хизматлари давлатимиз томонидан муносиб тақдирланди. У “Эл-юрт ҳурмати” ордени билан мукофотланган эди.\nАтоқли олим, меҳрибон устоз, самимий ва камтарин инсон Алибек Рустамовнинг ёрқин хотираси қалбларимизда ҳамиша сақланиб қолади.\nИ.Каримов, И.Собиров, Д.Тошмуҳамедова,\nШ.Мирзиёев, Ш.Солиҳов, Ғ.Абдураҳмонов


ДНК жирафаларнинг бир эмас, тўрт хил тури борлигини аниқлади\n14:30 / 13.09.2016\nАфрикадаги энг қизиқ ҳайвоннинг сири мавжуд экан. Генетик таҳлил шуни кўрсатадики, жирафалар — бир турдаги эмас, тўртта бошқача турдаги ҳайвон экан. Бундай хулоса табиат муҳофазаси ҳимоячиларининг мазкур жониворларга ёндашувини тубдан ўзгартириб юбориши мумкин. Аввал олимлар уларни яшаш шароити ва рангига қараб бир неча турларга ажратишган эди. Бироқ яқинда уларнинг гении устида ўтказилган тадқиқот жирафалар аслида ёввойи табитда чатиштирилмайдиган алоҳида тўрт зотга бўлинишини аниқлади. Бу ҳақда Current Biology журналида чоп этилган мақола хабар бермоқда.\nНавбатдаги генетик тадқиқот жирафаларнинг чиндан ҳам камдан-кам алоқага чиқадиган жирафаларнинг дискрет тури борлигини, бироқ уларнинг тури бўйича фарқланишини аниқлади, дейди, Франкфуртдаги Гёте университети генетики ва мақоланинг бош муаллифи Аксель Янке.\n«Бу ажойиб кашфиёт», дейди у ва жирафалар жуда ҳаракатчан, кенг тарқалган ҳайвон эканлигини, агар ҳайвонларнинг хоҳиши бўлганида, ёввойи табиатда кўпайишга кўплаб имкони борлигини қўшимча қилди. «Миллион долларли савол: уларни аввал нима ажратган». Янке тахминига кўра, дарёлар ва бошқа жисмоний тўсиқлар янгилари пайдо бўлгунга қадар турларни ажралган ҳолда етарлича узоқ ушлаб туриши мумкин.\nТадқиқотда 7та ўзига хос генетик кетма-кетликда тақсимланган — олимларга генетик хилма-хилликни ўрганишга ёрдам бериш учун танланган — 190 жирафанинг тери биопсисидан ядроли ДНК ўрганилди. Улар шунингдек, ҳайвонларнинг митохондриаль ДНКсини ҳам тадбиқ қилишди.\nКетма-кетлик алоҳида турлани қаттиқ чегаралаб турувчи тўртта турли моделларни ажратди. Янке айтишича, жирафаларнинг тўрт турининг ҳар бири ҳудди қўнғир айиқ (Ursus arctos) оқ айиқдан (Ursus maritimus) ажралиб тургандек бир-биридан фарқ қилади.\nТадқиқотчилар амалдаги Giraffa camelopardalis номини тўртта янги ном билан аташни таклиф қилишди:\nЖанубий жирафалар (G. giraffa), яъни Жанубий Африка, Намибия ва Ботсванада кўпроқ учрайди;\nТанзания, Кения ва Замбиялик Масаи (G. tippelskirchi) жирафалари;\nКения, Сомали ва жанубий Эфиопияда тарқалган ҳайвонларни тўрсимон (G. reticulata) жирафалар;\nҚитъанинг марказий ва шарқий қисмларидаги турли гуруҳларда тарқалган Шимолий (G. camelopardalis) жирафалар.\nЯна бир қолган тур — бу Эфиопия ва Жанубий Суданлик нубиан жирафалари (G. camelopardalis camelopardalis). Бу жанубий жирафанинг алоҳида тури.\nОна жирафанинг шер билан олишуви видеога олинди\nИрсийшунослар ёқутлар ва нганасанларнинг чидамлилиги сирини кашф қилишди\nКолбаса маҳсулотида инсон ДНКси аниқланди


Ҳозирги тест системасидан воз кечиш керак!\nАйни кунларда аксар ўзбекистонлик битирувчи ëшлар калласи тест саволлари билан тўла...\nЎзбекистон олийгоҳларида 20 йилдан буëн ишлаëтган мутахассис жорий тест тизими билимсизликни урчитаëтганини айтади.\n“Олтиариқда жомеъ масжиди ёпилди”\nдеб хабар беради, Фарғона вилояти, Олтиариқ туманининг Юрак қишлоғида яшовчилардан бири:\n- Мачитларимизни бекитиб ташлади. Шулар тўғрисида гаплашмоқчи\nэдим. Бизнинг жума мачитларимизни ëпиб ташлади.\nОзодлик: Қаерда эди у?\n- Ўзимизнинг қишлоқда эди-да. Нима сабаблигини биров билмайди. Маҳалладагиларнинг айтиши бўйича СНБ келиб печатлаб кетибди. Жума куни домламиз ҳам “Мачитимиз бекилди вақтинчаликка. Бошқа мачитда ўқиб турасизлар” деб эълон берди.\nОзодлик: Қайси қишлоқда эканлигини айтасизми?\n- Юрак қишлоғида.\nОзодлик: Катта жомеъ масжидмиди?\n- Ҳа, 700-1000га яқин одам ўқийди.\nОзодлик: Ҳар жума қанча одам келарди?\n- 600-700 одам келарди.\nОзодлик: Ундан бошқа жомеъ масжиди узоқми сизларга?\n- Ҳа, центрлардада. Беш-олти километр борда. Намозхон болаларни қамашлар бошланди. Кимларнидир текшириб, сўфимизни ҳам, имомимизни ҳам текшириб, шунақа ишлар бўлди. Нима сабабданлигини биров билмайди.\nОзодлик: Шу масжидга қатнайдиганлардан бирор киши қамалдими ëки ҳибсга олиндими?\n- Текширувлар бўлиб намозхон болаларни текшириб, “Нима қилаяпсан, қаерда турибсан?” деган гаплар бўлди. Биздан беш-олти километр наридаги қишлоқдаги болаларни олиб бориб қамабди¸ деган гаплар бўлаяпти, дейди олтиариқлик суҳбатдош.\n“Ҳарбий ногирон нажот излайди”\nФарғона вилоятининг Олтиариқ туманида яшовчи 32 ёшли ҳарбий ногирон Маъмуржон Бердалиев жуда оғир кунга қолгани ҳақида гапирди:\n- Мен Фарғона вилояти, Олтиариқ туманидан Бердалиев Маъмуржонман. Мен отам билан бирга яшайман. Ҳарбий ногиронман. Чегарада ўқ еганман 1999 йили. Ўқ оëғимга теккан. Икки йилми уч йил ногиронлик беришиб, кейин ногиронликдан ўчириб ташлади. Деҳқончилик қилай десам, ўзимнинг ерим йўқ. Ҳозир уйланганман, иккита фарзандим бор. Жуда қийинчилик ўтиб кетди менга. Иш масаласида уч-тўртта жойга учрадим иш қидириб ўзимга. “Ҳарбий ногирон бўлсам, ерим бўлмаса, ишлашим керак, қаерда ишлайман мен?” дедим. Иш йўқ ҳеч қаерда.\nПрезидентимизнинг 1998 йилда 308-қарорига биноан кам таъминланганларга кредит бериши керак. Қарор бор эди кредит. Шу масалада Олтиариқ туманининг Халқ банкига учрашдим. “Менга кредит беринглар. Ҳеч бўлмаса буғдойнинг ўрнига иккинчи ҳосил қилиб гектарни сотаяпти фермерлар. Шу ердан ер олиб деҳқончилик қилиб олай. Сал ўзимни эплай олай” деб мурожаат қилсам, “Лимитимиз тугаган, 308га йўқ, гаров қўясан”. Гаров қўядиган бўлсам, машинам бўладиган бўлса, менга кредитнинг нима кераги бор? Мана бугун шунақа оғир вазиятда турибманки, ҳатто уйдан чиқиб кетадиган аҳволда турибман. Қийинчилик мени жуда қийнаб юборди.\nОзодлик: Ҳозир пенсия ҳам йўқда-а?\n- Йўқ, пенсия ҳам йўқ. Ҳамма жойга бордим. Ўзбекнинг дардини эшитадиган одамнинг ўзи йўқ. (йиғлаб) Ўзбекнинг дардини темир ҳам эшитмаяпти ҳозир. Нима дейишни, дардингни кимга айтишни билмайсан, дейди кўз ëшларини тўхтата олмаган Олтиариқ туманида яшовчи 32 ёшли ҳарбий ногирон Маъмуржон Бердалиев.\n“Божхона иттифоқидан сўнг қозоқлар “ставка”ни оширди”¸\nдейди Ўзбекистондан Россияга Қозоғистон орқали юк ташийдиган ҳайдовчи Акмалхон:\n- Ўзимиз шофëрмиз. Йўлда юрамиз. Қозоғистонда юришлик жуда ҳам қийинчилик бўлиб кетаяптида. Пул бер, пул бер деган нима кўп-да.\nОзодлик: Нима юклар ташийсиз?\n- Мева-чева дегандай нарсаларни ташиймиз. Қозоғистон борган сари ставкаларини кўпайтириб, борган сари оғирлашиб бораяпти-да.\nОзодлик: Ҳозир Россия билан Қозоғистон ўртасида божхона текшируви йўғ-а?\n- Ҳозир ҳам бор экан. Ҳозир ўтдим. Ҳозир ҳам “Қолган службалар кетди. Берадиган пулингни бераверасан” деган мазмунда нима қилишган эди. Мен “Кираверишдаги чегарада бу ëқникини ҳам олиб бўлишди” десам, “Йўқ, барибир бериб кетасан” деб озгина нима қилишдию, лекин ўтдик Худога шукур. Олдингига нисбатан озу, лекин чегаранинг бу ëғида расход бўлмайди¸ деб туриб кўпроқ олиб олишди. Кираверишда Яллама деган постимиз борда. Кенезбаев деган пости бор. 1600 доллардан йиғиштириб олишди. Олдинги йиллари 1000 олишарди. Бу йил 1600-1700га чиқариб юборишибди.\nОзодлик: Ҳар бир машинадан шунча олишадими?\n- Ҳа. Мисол учун олдинги вақтлари перегруз деб олишарди. Энди ҳозир бизни Ўзбекистонда тарозига қўйиб қўйган. Перегрузсиз чиқсак ҳам шунча берасан деб борган сари кўп нима қилишаяпти. “Сизлар қўшилмадинглар таможенний союзга, ундоқ, бундоқ” дейишади-да. Ўзбекистоннинг нимасини одам ҳисобламай қўйишдида. Шунчалик даражага борганда одам хўрланиб кетарканда. Шу билан шуғулланадиган одам борми йўқми? Жуда ҳам шунақа бир ҳолатдамизда, дейди юк ташийдиган ҳайдовчи Акмалхон.\n“Репетиторлик саводсизликка йўл”\nдейди Ўзбекистондаги олий ўқув юртларининг бирида ишлайдиган, исми сир тутилишини сўраган навбатдаги суҳбатдош, “Қурултой” эшиттиришининг "Репетитор жаноби олийлари" деб номланган сўнгги сонига муносабат билдирар экан.\n- Адашмасам, Абдулазиз Маҳмудов деган Тошкентдан бир акамиз фикрлар айтдилар. “Репетитор билан тайëрланадиган болалар қуруқ ëдловчи бўлади, уларда билим, тафаккур, фикрлаш, ўй бўлмайди” деган гапларни айтдилар. Мен Абдулазиз аканинг фикрларига тўлиқ қўшиламан. Репетиторлик ҳақиқатан талабаларнинг фикрлаш имкониятини йўққа чиқаради. Қуруқ ëдлаш бўлиб қолади. Мана мен 20 йилга яқин олий таълим системасида ишлаëтган бўлсам, жуда кўп талабаларни тайëрлаш процессида ўзим қатнашдим. Болалар 1-2 ой жуда қаттиқ тайëрланади. 2000-3000га яқин саволни ëдлашади-да, ëдлашдан бошқа нарсани билмайди. Бу болаларни илмсизликка олиб келади. Менимча, бу системадан воз кечиш пайти келдиëв, дейди Ўзбекистондаги олий ўқув юртларининг бирида ишлайдиган, исми сир тутилишини сўраган суҳбатдош.


Ҳукумат одамлар ҳаётини сақлашни ҳужжат қилиб, карантин вақтини узайтирмоқда ва илгари қўллашга журъат қилолмаган чораларни қўлламоқда - | Hizb-Uzbekiston.info\nHome›МАТБУОТ БАЁНОТИ›Ҳукумат одамлар ҳаётини сақлашни ҳужжат қилиб, карантин вақтини узайтирмоқда ва илгари қўллашга журъат қилолмаган чораларни қўлламоқда\nҲукумат одамлар ҳаётини сақлашни ҳужжат қилиб, карантин вақтини узайтирмоқда ва илгари қўллашга журъат қилолмаган чораларни қўлламоқда\nКоронавирус эпидемияси миллий мудофаа қонунини жорий қилинишига сабаб эмас, балки у карантинга алоқаси бўлмаган чораларни қўллаш учун ҳукумат анчадан бери кутаётган имкониятдир. Бу нарса ҳукуматнинг табиий ҳаётга секин аста қайтиш учун вақти-вақти билан чиқараётган мудофаа қонунлари ва қарорларидаги шошмашошарлик ва зиддиятлардан кўриниб турибди.\nБошида тўла карантин жорий қилиш, одамларни уйларига қамаш ҳамда ҳаёт ва ризқ топишни тўхтатиш каби чоралар қўллаш учун эпидемиядан қўрқитиш авж олди. Вақти-вақтида ва жойига қараб айрим енгилликлар ҳам бўлди. Лекин қаттиқ эҳтиёткорликсиз муаммо ечилмаслиги ҳақида тинимсиз эслатиб турилди. Мана бир ой ҳам ўтдики, бош вазир касалланиш ҳолатлари камайишига ва касаллик устидан тўла назорат ўрнатилишига қарамай, кризис ҳафта ва ойларга чўзилиши ҳақида гапирмоқда. Бу эса, Иордания режими одамларга қарши чора қўллашдан тўхтамаётгани ҳамда буни коронавирусдан олдин амалга ошира олмаган репрессиясини қўллаш учун фурсат деб билаётганига далилдир.\nРосулуллоҳ ﷺ айтадилар:\n«Аллоҳим, ким Умматим ишидан бирор нарсани бошқариб, уларга машаққат туғдирса, Сен ҳам унга машаққат қил. Кимки Умматим ишидан бир нарсани бошқариб, уларга шафқатли бўлса, Сен ҳам унга раҳм айла». Аммо режим ва унинг ҳукумати одамларни ризқ топиш, маҳаллаларини очиш ва савдо-сотиқ қилишдан тўсяпти, карантин муддатини узайтиряпти. Бу ҳолат ҳукумат расмий нотиғи тинмай такрорлаётган бирдамлик ва ғамхўрликдан йироқдир. Бундан ташқари, ҳукумат жуда хунук суратда шантаж қилмоқда. Масалан, кимда ким баданга юқ бўлмайдиган ва очликдан халос қилмайдиган давлат ёрдамини олишни ҳамда дўконини очиб, ўз иши билан машғул бўлишни истаса, ижтимоий таъминот бўлимида рўйхатдан ўтиши шарт қилинмоқда. Ҳолбуки, рўйхатдан ўтиш ихтиёрий бўлиб, юз минглаган муассасалар рўйхатдан ўтган эмас.\nКейин, ҳукумат ишчилар маошини тўламаяпти… Тўлаган тақдирда ҳам фақат ишчиларнинг мобил телефонидаги электрон тўлов ҳисобларига «ўтказиш» орқали амалга оширади. Буни банкда ҳисоб очмаган ишчиларга нақд пул бермаслик баҳонасида қиляпти. Бунинг учун, албатта, онлайн равишда абонент тўловини тўлаш шарт бўлади. Ушбу шартларни бажармаган кишиларга эса, ишлашга рухсат берилмайди. Бундан ҳам ёмонроқ эксплуатация борми? Режим бу шартлар ва чоралар ортидан шахсий маълумотларни йиғиш, рўйхат тузиш, фуқароларни чеклаш, уларнинг молиявий фаолиятларини текшириш, ҳамёнларини бўшатиш, адолатсиз тўлов ва солиқлар тизимини фаоллаштиришни кўзламоқда. Бундан ташқари, ҳукумат жорий йилда оддий фуқаролар, ҳарбийлар ва ўқитувчиларнинг қўшимча ҳақларини бекор қилиш орқали ишчиларнинг арзимас маошлари борасида зулм ўтказмоқда. Ҳолбуки, ҳукумат янги ўқув йили бошида ҳар қандай шарт ва чоралардан қатъий назар, бизнинг ғоямиз ўқитувчиларнинг қўшимча ҳақларини оширишдир, дея хабар тарқатган эди.\nИорданиянинг алоҳида ажратиб қўйилган касаллик ўчоғидан ташқари аксарият минтақаларида вирус устидан назорат ўрнатилгани ҳақида ишончли хабарлар бўлишига қарамай, ҳукумат одамлар билан бўлган муомаласида золим тоғутларча фикр юритмоқда. Чунки одамларни жамоат ва жума намозларини ўқишга ҳамда имконият бермаяпти. Шунингдек, масжидларни очмасдан у ерларда рўза тутиш, қиёмда туриш ва Аллоҳга илтижо қилиш каби ибодатларни чиройли суратда амалга оширишларига йўл қўймаяпти. Ҳукумат содир этаётган жиноят барчага аён бўлиб, келтираётган баҳоналари ўргимчак уйидан ҳам заифлиги кўриниб қолди. Росулуллоҳ ﷺ бу ҳақда бундай дейдилар:\n«مَا مِنْ عَبْدٍ يَسْتَرْعِيهِ اللَّهُ رَعِيَّةً، يَمُوتُ يَوْمَ يَمُوتُ وَهُوَ غَاشٌّ لِرَعِيَّتِهِ، إِلَّا حَرَّمَ اللَّهُ عَلَيْهِ الْجَنَّةَ»\n«Аллоҳ бир кишини одамлар устидан етакчи қилиб қўйса-ю, у қўл остидагиларни алдаган ҳолда вафот этса, Аллоҳ унга жаннатни ҳаром қилади».\nРежим ва ҳукумат бугун иқтисодий ва солиққа оид ишларни ҳамда шантаж ишларини қилар экан, шартларга кўнган кишиларгагина вирус кризисидан чиқишга рухсат бермоқда. Шунингдек, одамларнинг ҳуқуқларини поймол қиладиган, рибога асосланган капиталистик низом билан яшашга мажбурлайдиган ва электрон тўловга ўргатадиган мудофаа қонунларини жорий қилмоқда. Бундан ташқари масжидларни очиш учун лозим бўлган чоралар қўллаш имконияти бўла туриб, уларни ёпиқ ҳолатда қолдирмоқда ва ифтордан олдин комендантлик соатини жорий қилиш орқали рўзадорларга босим ўтказмоқда. Ҳукумат коронавирус вабосидан олдин бу каби ишларга журъат қила олмас эди. У бугун бу ишларни зўравонлик ва репрессия орқали амалга оширмоқда. Бу чоралар одамлар соғлиғини сақлаш учун кўриладиган чоралардан йироқдир. Ҳолбуки, ҳукумат ва унинг вазирлари ҳар қандай янги чорани қўллаш олдидан одамлар соғлиғини сақлашни даъво қилишмоқда.\nДарҳақиқат, Уммат режимнинг ўйинлари, ёлғонлари ва фақат ўзини ўйлашини яхши билади. Шунинг учун бу «ғамхўрлик»ларнинг барчаси Халқаро Валюта Фонди программаларини ижро қилиш ва Трамп келишуви бандларини бажаришдан бошқа нарса эмас. Ҳукумат бу ишларни одамларнинг ҳаёти ва соғлигига қайғурганидан эмас, балки уларни шантаж қилиш ва ўзига итоат қилдириш учун амалга оширмоқда. Мана масалан режим босқинчи яҳудий вужуди билан газ борасида яширинча шартнома бошлаганига бир неча ойлар бўлди. Ҳолбуки, одамларнинг барчаси уни инкор қилишган эди.\nУшбу режимларнинг мустамлакачи кофир Ғарбга хизмат қилиш ва Умматнинг исломий ҳазорат сиймосини янчиш учун пайдо бўлгани ҳақида мусулмонлар онги қанчалик юксалса, рошид Халифалик давлатини барпо этиш учун фаолият қилаётганлар билан ишлашга бўлган ғайратлари ҳам шунчалик юксалади. Бу давлат Аллоҳнинг намоз, закот ва рўза каби шиорларини тиклаш орқали Умматга имконият яратади, унинг қадриятлари ва бойликларини ҳимоя қилади ҳамда уларни мустамлакачи кофирлар ва уларнинг малайларидан қайтариб олади.\n﴿الَّذِينَ يَسْتَحِبُّونَ الْحَيَاةَ الدُّنْيَا عَلَى الْآخِرَةِ وَيَصُدُّونَ عَن سَبِيلِ اللَّهِ وَيَبْغُونَهَا عِوَجاً ۚ أُولَٰئِكَ فِي ضَلَالٍ بَعِيدٍ﴾\n«Улар ҳаёти дунёни охиратдан афзал биладиган, (одамларни) Аллоҳнинг йўлидан тўсадиган ва уни (эгишни-бузишни истайдиган) кимсалардир. Улар (ҳақ йўлдан) йироқ бўлган гумроҳликдадирлар» [Иброҳим 3]\nАллоҳнинг изни ила яқинда барпо бўлажак Пайғамбарлик минҳожи асосидаги Халифалик золимона солиқлар солиш билан камбағаллар тинкасини қуритмайди, балки давлатни улкан даромадлар билан таъминлайди Бажва режими Халқаро Валюта Фонди шартларига кўниб, уларни одамларга Покистоннинг иқтисодий омади сифатида тавсия қилмоқда Халқаро Валюта Фонди ва унинг иқтисодчилардан иборат жиноятчи тўдалари Покистонни халқаро судхўрлик мафиясига ўлжа қилиб бермоқда\nTagsИордан режимиКоронавирус эпидемиясиХалқаро Валюта Фонди\nМинтақа парчаланишини тўхтатиш мустамлакачи Сайкс-Пико чегараларига риоя қилиш билан бўлмайди\nАслида, америкаликлар муаммоси фақат қонунларида эмас, балки қабул қилган системаларидадир\nҲасина ҳукумати жинояткор Мьянма армиясига қўшма ҳарбий амалиёт ўтказишни таклиф қилиш орқали навбатдаги хиёнатга қўл урди


Сигирларни серсут қилиш – Tadbirkor-Fermer\nСигирларни серсут қилиш\nСигирларни серсут қилиш сут махсулдорлигини кутарищда ва наслчилик ишларида катта аҳамиятга эга. Сигирлар серсутлигини кўтариш — уларнинг потенциал маҳсулдорлик хусусиятларини ишга солишга қаратилган комплекс тадбир хисобланади. Соғимни режалаштириш, буғоз сигирларни дам олиш даврида парваришлаш ва туғишга тайёрлаш, соғим сигирларни тўйимли озиклантириш, соғиш техникасини тўғри ташкил этиш, сигирларни ўз вактида уруғлантириш ва рационал саклаш шулар жумласига киради.\nБуғоз сигирларни дам олиш учун ўз вактида сутдан чиқаришга аҳамият берилади. Бунинг учун кочирилган вақтини аник билиб, ҳомиланинг еттинчи ойлиги охири ва саккизинчи ойлиги бошида 5-6 кун давомида сигирлар сутдан чиқарилади. Сутдан чиқаришда озиклантириш меъёрини пасайтиришга, озуканинг ширали ва кучли қисмини камайтиришга эътибор кдратилади. Сигир елини маститга чалинганлигига текширилади. Соғиш сони камайтирилган холда кунора соғилиб сутдан чикарилади. Дам олишга чиккан сигирларни\nалохида саклаш, махсулдорлиги, ёши ва тирик вазнига қараб озиклантиришга эътибор берилади. Бу ҳолатда сигирлар хар куни 3-4 соат давомида актив ҳаракатдаги моционда бўлиши ва 3-4 километр масофани ўтиши тавсия этилади. Сигирларнинг дам олиш даврида танасида жамғарган озиқ моддалари захираси тукканидан сўнг сут хосил килиш учун сарфланади. Чунки янги туккан сигирлар кўп миқдордаги озикни истеъмол килишга физиологик томондан тайёр бўлмайди. Шу даврда маҳсулдор сигирлар бераётган сут микдорининг 50 фоизига яқини танада тўпланган захира хисобидан хосил бўлади. Туккан сигирлар сутдорлигини яна хам кўтариш мақсадида енгил ва тез истеъмол килинадиган кучли озикалар бериш тавсия этилади. Ўзбекистон чорвачилик илмий-тадкикот институтининг маълумотига кўра, серсут сигирлар рационида бешинчи кундан то биринчи куйикиш даврига кадар концентрат озикалар микдорини хар куни 500 граммдан кўпайтириб бориш сутдорлигининг кўта- рилишига ижобий таъсир курсатган. Масалан, сигирларнинг сутдорлиги\nбешинчи кунда 8-9 килограмм бўлса, 20 кунга бориб 16-19 килограммга кўтарилган. Бешинчи кунда хдр килограмм сут хосил бўлиши учун 0,4-0,5 озиқа бирлиги сарфланган бўлса 20 кунда 0,8-0,9 озика бирлиги сарфланган ёки рациондаги концентрат озикалар микдори 1 килограммдан 8 килограммгача кўтарилган. Бу тадбирлар Голландия услуби хисобланади. Сигирлар серсутлигини оширишда буғоз сигирларни дам олиш даврида тўйимли озикалар билан озиклантириш меъёри ва уларни саклаш шароитлари муҳим ахамиятга эга. Уларнинг маҳсулдорлик хусусиятларига караб озиклантириш меъёрини кўтариш уларнинг организмида дам олиш даврининг охиригача озикалар захирасини жамлайди ва туккан даврида сутдорлигини тезда кўтарилишига замин яратилади. Жумладан, Ғ.У.Носировнинг бу борада ўтказган илмий ишларида назорат\nва тажриба гурухларидаги буғоз сигирлар 61-63 кунлик дам олиш даврида ҳар хил озиклантириш меъёрида боқилган. Назорат гуруҳига Караганда тажриба гурухларида рацион тўйимлиги 15 ва 30 фоизга юқори бўлганда сигирларнинг туғишга тайёргарлик холати юқори бўлиб, организмда кувват кўпроқ жамғарилган. Туккандан сўнг уларнинг сутдорлиги жадал кўтарилГан хамда лактация даврида кўп микдорда сут берган.\nЯнги туккан сигирларга соғимнинг 10-12 кунидан бошлаб нормадаги рационга 2-3 озика бирлиги хисобидан аванс миқдоридаги концентрат ва илдизмевали озикаларни қўшиб бериш билан уларнинг сутдорлигини кўтаришга эришилган. Сигирлар 90-100 кун мобайнида уларнинг кунлик сут микдори хар 10 кунда кузатиб борилади ва шунга қараб, ҳар 10 кунликда рационга ўзгартиришлар киритилади. Сут микдори энг юкори нуқгага етгач қўшимча озика бериш тўхтатилади. Сўнгра рационнинг тўйимлиги сигирлар берган\nсут миқцорига караб тузил ад и. Серсутликни кўтариш даврида сигирлар кунига уч маротаба соғилади. Сутдорликни оширишга каратилган комплекс табирларни, айникса, биринчи туккан сигирларда\nташкил килиш мухим ахамиятга эга. Чунки назорат молхоналарида бўлган биринчи туккан сигирлар 90-100 кунлик сут микдори бўйича баҳоланиб, подани тўлдириш учун танлаб олинади. Наслчилик заводлари ва хўжаликларида сермаҳсул сигирларни рекорд сутдорлик даражасига кўтариш устида комплекс тадбирлар\nолиб борилади. Чунки серсут сигирлар наслчиликнинг олтин фонди хисобланади. Улар наслчилик ишлари ва наслдор букалар олишда кенг фойдаланилади. Бундан ташқари наслдор буқача берувчи сигирлар\nгурухи ташкил килинади хамда саралашнинг “буюртма жуфтлаштириш” услуби қўлланилади.\nСигирлар сутдорлиги ва сут махсулдорлигини кўпайтиришда фан ютуклари билан бир каторда илғор хўжаликлар тажрибаси жуда кўл келади. Маълумот кўчирилса манба: http://tadbirkor-fermer.uz деб кўрсатилиши шарт\nШундай қилиб, сигирларнинг сут сифати ва унинг кимёвий таркиби молларнинг ирсий хусусиятлари билан биргаликда турли ижобий таъсир этувчи омилларга боғлиқ равишда ўзгаради. Сигирларни соғиш техникасидан тўғри фойдаланиш, уларнинг физиологик ҳолатларига кдраб озиклатиришни юқори меъёрда ташкил этиш, саклаш шароитларини яхшилаш хдмда серсутлигини ошириш комплекс тадбирлар ишга солинганда маҳсулдорлик янада ортади..


ИнтерФУТБОЛ :: Футбол ва молия - АПЛ трансферлари ҳақиқати\nФутбол ва молия - АПЛ трансферлари ҳақиқати\nАрсен Венгер имконият туғилиши билан «Манчестер Сити» раҳбарияти Хосеп Гвардиола учун мукаммал таркиб шакллантириш йўлида миллион-миллион сарфлаганини тилга оляпти.\nSoccer.ru сайти эса ракурсни кенгроқ олиб, АПЛнинг трансферлар дунёсини холис баҳолашга уринди. Хўш, лига бозорида қониқарли баланс мавжудми?\nВенгер очиқчасига тан оляпти - Гвардиола ўзига хос ғояларга эга мураббий. Аммо «канорирлар» устози шунинг баробарида «Сити»нинг юксалишини аввало, нефть сармоялари билан боғламоқда. У яна 2004 йили «қудратли нефть» таъсирисиз ҳам худди бугунги «Сити»дек кучли жамоа тузганини қўшимча қилишни унутмаяпти.\nВенгер ҳақми? Йўқ, албатта. Ҳар ҳолда, француз мутахассиси бироз бўрттиряпти. Дейлик, «Арсенал» тахтга кўтарилган ўша мавсум АПЛнинг трансферларга боғлиқ баланси минус 243 млн. еврога тенг эди. Хусусан, Лондон жамоасининг ўзида сотув ва харид ўртасидаги фарқ минис 27 млн. евро бўлганди.\nШундай экан, АПЛда пул доим муҳим роль ўйнаган. Фақат битта фарқ шуки, авваллари футболчилар трансфери ҳозиргидан анча арзонроққа тушарди. Рақамларга эътибор қаратинг, АПЛнинг ҳисоб бўйича 26-мавсуми арафасида клублар томонидан амалга оширилган транфсерлар баланси (сотув-харид) жами минус 676 млн. евродан ошди.\nЯъни 20та клуб футболчи олишга сотувдан тушган маблағга нисбатан шунча кўп ажратди. Эътиборга олиш керак, ички трансферлар ҳисоб-китобда алоҳида ўринга эга - бундай савдолар ҳам харид, ҳам сотув «база»сига қўшилган. Мисол учун, Ромелу Лукаку трансфери «МЮ» балансига харажат, «Эвертон»никига эса тушум сифатида киритилган.\nОлдинлари қандай эди? Илк мавсумга доир аниқ маълумотлар йўқ, аммо кейинги 25тасининг ҳар бирида трансферлар баланси минус кўринишини олган. Боз устига, шунча йил давомида тушум ва харажат ўртасидаги фарқи 8 миллиондан 700-780 «лимон»га кўтарилди.\nБу борадаги баланс минус миллиард еврога етиши ҳам ҳеч гап эмас, агарда қайсидир клуб бирор футболчини Неймарга белгиланган нархда сотиб олишга жазм этса. Умумий ҳисобда айтсак, охирги 10 йилда АПЛнинг жами трансферлар баланси минус 4 миллиард 661 миллион еврони ташкил этди.\nШуни инобатга олиб айтсак, Венгер қаерда ишлаётганини унутиб қўйган кўринади. Дейлик, 5 йил давомида бир неча юз миллион фунт ёки евро сарфлаган мураббийлар ҳам баъзан рақобатчилар янада кўпроқ харажат қилишаётганини айтишадию, битта муҳим жиҳатга эътиборсиз қарашади.\nАхир айни пайт муносиб ижрочининг баҳоси чамаси 50 миллион еврога тенг. Мисол учун, «Арсенал» Месут Озил учун шунча тўлаган. Иккинчи томондан, қайсидир клуб шу футболчини арзонроққа сотиб олиши ҳам мумкин. Фақат сабр қилиши ва амалдаги шартномаси охирига яқинлашишини кутиши керак. Аммо рақобатчилар жим қараб туришмайди-да...\nУмуман, футболчининг «аниқ» нархини чиқариш учун муайян формула йўқлигини ҳам унутмайлик. Шундай экан, «Ливерпуль», «Тоттенхэм», «Арсенал» ёки бошқасини муайян трансферга кўп сарфлагани учун айблаш ўринли эмасдек.\nҲа, «Ливерпуль» Нобил Кейта трансфери йўлида «РБ Лейпциг» клубига 54 млн. евро тўлади. Табиийки, бу кичик сумма эмас. Лекин «қизиллар» неча йилдирки, нисбатан кўпроқ сарфлашга одатланиб қолишди - бу АПЛ талаби. Албатта, қайсидир клуб олигарх ёки шайх ихтиёрига ўтса, трансферлар динамикаси ўз-ўзидан ўсади.\nХусусан, «Челси» Роман Абрамовичнинг илк даврида энг кўп харажат қилган клуб бўлганди. Ҳа, «Манчестер Сити»нинг охирги йилларда янги футболчилар йўлида жуда кўп сарфлаётгани айни ҳақиқат. Бироқ АҚШ корпорациясига тегишли «МЮ»нинг харажати ҳам кам эмас-ку.\n- «МЮ» - АПЛнинг охирги йиллардаги асосий «пул қопчаси». Ҳар ҳолда, бу клуб трансферларга ўртача ҳисобда «Манчестер Сити»га нисбатан кўпроқ сарфлаган. Аниқроғи, битта харидга 8 миллион евродан кўпроқ ажратган;\n- Манчестер клублари охирги 5 йилда қолганлардан сезиларли даражада кўп сарфлаб, бу борада ўзаро «рақобатлашмоқда»;\n- Битта трансфер учун кетган ўртача суммага қарасак, «Арсенал» ҳаттоки, «Челси»дан ҳам «сахий»роқ. Арсен Венгер арзон футболчиларни кам сотиб олади, бироқ бундай ёндашуви юқори натижаларга олиб келмаяпти...;\n- «Челси» сотиш ишларида энг фаол клуб бўлсада, «Тоттенхэм» қониқарли трансферлар балансига эга ягона жамоа - «шпорлар»да харид суммаси тушумникидан кам;\n- «Ливерпуль» 2та омадли сотув ҳисобига тушумнинг ўртача суммаси бўйича етакчилардан бири;\n- «Арсенал» ҳар бир харид қилинган ва сотилган футболчи нархи ўртасидаги фарқ бўйича «Челси», «Тоттенхэм» ва «Ливерпул»дан олдинда;\n- «Арсенал» трансферлар балансидаги минус миқдори катталиги бўйича АПЛнинг учинчи жамоасидир. «Канорирлар» охирги 5 йилда 354 млн. евро сарфлашган (кучлилар қаторида энг ками), аммо шунинг баробарида атиги 122 миллион еврога футболчи сотишган.\nҒалабалар ва голлар сони трансферлар бюджетига боғлиқми? Табиийки, самара муҳим. Ахир умумий харажатинг миқдори эмас, балки битта ғалабага қанчадан тўғри келгани муҳим эмасми?\nДейлик, 3 очко йўлида «Манчестер Сити»га нисбатан кўпроқ сарфлаётган бўлсанг, харажатинг миқдори пастлиги нима маъно касб этади? Хуллас, умумий сумма эмас, унинг эффектига қараш керак.\nКўриниб турибдики, «Манчестер Сити» натижалари ажойиб. «МЮ» эса умумий нарх ва натижалар ўртасидаги баланс рейтингида эффектсиз клублар қаторида. «Манчестер Сити» ва «Арсенал»нинг натижалари бир-бирига анча яқин. Бошқача айтганда, харажат миқдорида катта фарқ йўқ, ғоялар бўйича эса Гвардиола олдинда.\nҲа, «нефть» ҳар доим ҳам ғоялар ва мотивациядан орқада турмайди. Аммо «Лестер»нинг чемпионликка эришгани Англия футболида ҳаммаси пулга боғлиқ эканлигини инкор этувчи ёрқин далил. Мана, энг камтарона харажатга эга «Бернли» лигада битта ғалаба йўлида энг кам сарфлаётган жамоа бўлиб турибди.\nАслида «Манчестер Сити» авваллари ҳам оз харажат қилмаган, бироқ самара кўринмасди. Қолаверса, ёзда катта маблағдан воз кечган жамоанинг якунда олтин медаль ютолмагани ҳам кўп кузатилган.\n«Ливерпуль», «Тоттенхэм», «Арсенал», «Челси» ва айниқса, «МЮ» - пляжга чиққан камбағал сайёҳ саналмайди. Хулоса шуки, чорак аср давомида трансферлар баланси бирор марта плюс ҳолатига келмаган лигада ҳам натижа фақат пулга боғлиқ эмас. Йирик трансферлар кампанияси неча марталаб кузатилган, кузатилади ҳам.\nШундай экан, Гвардиоланинг ютуқларию, кетма-кет ғалабалар сони бўйича рекордини биргина «нефть» таъсирига боғлаш ноўрин. Боз устига, у Ла-лига ва Бундеслигада ҳам шундай рекордларга эришганди.\nВенгер эса «нефт»ни тинч қўйиши керак. Ахир вақтида Роберто Манчини ва Мануэль Пеллегрини шу «нефть» ёрдамида ҳам «Манчестер Сити»ни ҳозиргидек қудратли кучга айлантиролмагандилар-ку. Қолаверса, таҳлил шуни кўрсатмоқдаки, АПЛнинг барча клублари йиллар давомида етарлича маблағ сарфлаган.\nФақат ҳеч бири бунчалик узун ғалабали серия қайд этолмаган. АПЛ - катта сармоя айланадиган чемпионат, бироқ чемпионлик энг бой жамоа эмас, балки энг эффектлисига насиб этади.


Google Assistant юзингизни сканер қилишга деярли тайёр! - Terabayt.Uz\nGoogle Assistant юзингизни сканер қилишга деярли тайёр!\nЯқин фурсатларда (тахминан 9 сентябрдан) сотувга чиқувчи Google Nest Hub Max қурилмаси Google Assistant'нинг Face Match функциясидан фойдаланувчи илк қурилмага айланади. Девайснинг фойдаланувчи қўлига етиб келишидан олдин Google Assistant юз биометрик маълумотларини Google'га тақдим қилиши имконини бермоқда.\nХудди Voice Match функциясига ўхшаб Face Match хонага кирган киши сиз эканлигингизни аниқлаш учун юз биометрик маълумотларидан фойдаланади. Nest Hub Max оиланинг ҳар бир аъзоси юзини аниқлаб, уларга мос маълумот (тақвим, видео хабарлар) олиш тақдим қилиш имконига эга бўлади. Буни ҳам футуристик, ҳам қўрқинчли ғоя дейиш мумкин.\nАйни дамда, Google Assistant параметрларига кирсангиз, Face Match бўлимини Voice Match қуйисидан топишингиз мумкин. Ассистант сизга функцияни тушунтириш баробарида қўллаб-қувватланубчи қурилма (Nest Hub Max)ни қидира бошлайди, лекин у ҳозирча мавжуд эмас.\nNest Hub Max'га эга бўлишинингиз билан ушбу афзалликдан фойдаланиш имкони мавжуд бўлади.\nЎҚИНГ: Тиниб-тинчимаган одамлар-эй, нималарни ўйлаб топишмайди-я! Google'дан ажойиб янгилик!\n#Google #Google Assistant #Nest Hub Max #Face Match


Яна бир судья пора билан қўлга тушди\nЯна бир судья пора билан қўлга...\n24.01.2019 21:10 0 461\nСамарқанд вилояти Оқдарё туман маъмурий суди раиси 50 АҚШ доллари миқдорида пора олаётган пайтида қўлга олинган. Бу ҳақда ҳуқуқни муҳофаза қилиш органларидаги манбасига таяниб «UzNews.uz» хабар тарқатди.\nАйтилишича, туман суди раиси бир фуқарога нисбатан тайинланган икки йилга транспорт воситасини бошқариш ҳуқуқидан маҳрум қилиш жазосини қисқартириб бериш эвазига 100 АҚШ доллари миқдорида пора сўраган. Ва... талаб қилган пулнинг тенг ярмини (50 АҚШ) олаётган пайтда қўлга тушади. Воқелик суд раисининг хизмат хонасида рўй бергани айтилмоқда.\nАйни пайтда Ўзбекистон Республикаси Жиноят кодексининг «пора» айблови (210- модда) билан жиноят иши қўзғатилган бўлиб, айбланувчи қамоққа олинган.\nШу ўринда бир гап: пора миқдорига қаралса, айбланувчининг қамоққа олингани бироз эриш туюлиши мумкин. Бироқ унинг мансабдор шахс – туман суди раиси эътиборга олинса, пора миқдорининг кам-кўп-да аҳамият касб этавермайди. Зеро, халқ айтадики, тотган ҳам тенг, ботган ҳам тенг!\nпора Оқдарё Маъмурий суд\nҲуқуқ 01/12, 20:02\nШерободда ЙПХ инспекторига пора таклиф қилинди\nҲуқуқ 23/11, 15:03\n«Бу савол Судьялар олий кенгашига тааллуқли?!»\nҲуқуқ 22/11, 22:02\n«Олий суд & ОАВ». Бу галги тадбир «ўхшамади»


Шотландияда робот ишдан «ҳайдалди». Унга ўрганиб қолган сотувчи қайғуга ботди\nШотландияда робот ишдан «ҳайдалди». Унга ўрганиб...\n23.01.2018 10:20 0 212\n«Pepper» моделидаги Фабио исмли робот.\nШотландиянинг «Margiotta» супермаркетлар тармоғида «Pepper» моделидаги Фабио исмли роботдан бир ҳафта давомида мижозларга хизмат кўрсатиш мақсадида фойдаланилди. Бироқ робот бир ҳафтадан сўнг малакасизлиги ва мижозларнинг хавфсираши сабабли ишдан бўшатилди, деб хабар берди «TJournal».\n«Pepper» моделидаги роботлар турли соҳаларда қўлланилади. Фабио супермаркетда харидорларга маълумот бериши, маҳсулотларни реклама қилиши ва уларни қаердан топиш мумкинлигини айтиши керак бўлган. Супермаркет тармоғи эгалари таъкидлашича, «биринчи ҳиссиётли робот» ҳисобланган «Pepper» дастлабки кунларда ҳаммани ҳазилларга ва қучоқлаш таклифларига кўмиб ташлаган.\nАммо у ўзининг асосий вазифаларни уддалай олмаган. Робот кўплаб саволларга умумий ва фойдасиз жавоблар қайтарган. Супермаркетдаги шовқин сабабли у одамларнинг сўзларини фарқлай олмаган ва мижозлар саволни бир неча марта такрорлашга мажбур бўлган.\nБир неча кундан кейин Фабио ғўшт растасига ўтказилган, бироқ робот бу ерда ҳам ўз ишини эплай олмаган: одамлар 12 нафар мижозга хизмат кўрсатганида, япон қурилмаси атига 2 кишига гўшт тортиб берга олган.\nНатижада «Margiotta» дўконлар тармоғининг эгалари одамлар «ҳиссиётли робот»дан қочишаётганини сезиб қолган ва уни «ишдан бўшатиш»га қарор қилган. Фабио «Heriot-Watt» университетига юборилган. Ўқув юрти лабораторияси директори Оливер Лемоннинг сўзларига қараганда, дўкон ходимлари бир ҳафта ичида Фабиога жуда боғланиб қолган. Ҳатто уни олиб кетишаётганида сотувчилардан бири йиғлаган ҳам.\nробот Шотландия сотувчи


00:00 / 03.12.2016 1179 pdf Ўқиш режими + -\nЎша сабаблардан бири шийъа мазҳабидан таъсирланиш, дейдилар мазкур олимлар. Турли омилларга кўра аҳли сунна вал жамоа мазҳабидаги кишилардан баъзилари аҳли ташаййуънинг фикрларидан таъсирланган ҳолатлар ҳам бўлган. Шийъа мазҳабидаги кишиларда имом ҳақида ўзига хос эътиқод бор. Ўша эътиқодга биноан имом ғайбни билади, халойиқнинг нидоларини эшитади ва ҳоказо. Баъзи тариқатда юрган кишилар ҳам ўз шайхлари ҳақида мана шу эътиқодни қиладилар.\nЗамонамизнинг кўзга кўринган алломаси Абулҳасан Надавий раҳматуллоҳи алайҳ ўзларининг «Араб шарқидаги саёҳатчининг эсдаликлари» номли китобларида тариқат шайхларидан бирининг эшиги олдида ҳалқа бўлиб олиб зикр қилаётган кишилар «Мадад! Эй, саййидим Ҳасан! Сен - султони замон!» деб турганларини кўр-ганликларини ёзганлар ва шайхлар тавҳидга зид бу ҳолни кўриб туриб жим турганларидан ажабланганлар.\nБаъзи бир илмли тасаввуф шайхлари бу ҳолни енгиллаштириш учун мадад фақат Аллоҳ таолонинг Ўзидангина бўлишини таъкидлаш билан бирга азиз-авлиёлардан мадад сўраш ишини бошқачароқ тушунча асосида англашга ёки англатишга ҳаракат қиладилар.\nБас, агар мадад сўровчи тирик шайхдан мадад сўраётган бўлса, унинг мадад сўрашдан мақсади илм, иршод ёки дуо сўрашдир. Қалб орқали ёки нафс орқали. Ёхуд шайхнинг иймон сирлари, ибодат қуввати ва Аллоҳ билан бўлган алоқаси билан йўғрилган қувватидан руҳий оқим ёки таъсири сўрашидир.\nҲар бир махлуқнинг таъсир қилувчи каҳрабо ва магнит оқим ва йўналишлари бор. Буни эски ва янги илм исбот қилди. Ҳамда бунга инсондаги шижоат, мурувват, ҳиммат ва шунга ўхшаш нарсаларни далил қилди. Буларнинг ҳаммаси махфий қувватлардир. Биз уларни турли номлар билан атаб, ахлоқ деб васф қилганмиз.\nШайх Ибн Қаююм ўзининг «Руҳ» номли китобида тириклар ва ўликларда кўпгина инсоний қувват ва энергиялар борлигини таъкидлаган.\nБу баъзи тасаввуфга нисбат бериладиган жамоаларнинг алаҳлашга ўхшаш ҳолатларини жоиз нарса деганим эмас. Мен бу мавзуънинг аҳли илм наздида қандай тушунилишини айтиб ўтдим, холос. Ҳар бир ҳаққа ўхшаган ботил ҳам бор. Кўзи очиқ билан кўр, зулмат билан нур тенг бўла олмас».\nБошқа бир замондош тасаввуф ҳақида бир қанча китоблар ёзган мутахасис Саъид Ҳавво раҳматуллоҳи алайҳ ўзининг «Тарбиятунар руҳия» номли китобининг 312-313-бетларида бу борада тамоман бошқача фикр тақдим этади:\nАммо униси ҳам, буниси ҳам тавҳиднинг аслига тасир ўтказадиган мазкур ишларни оқлаш учун кифоя қилмайди. Аллоҳ таоло бизларга ўтганларга дуо қилишимизни амр қилган, улардан бирор нарсани сўрашга амр қилмаган. Аллоҳ таоло мўминларнинг васфида «Улардан кейин келганлар: «Эй, Роббимиз, бизни ва биздан аввал иймон билан ўтган биродарларимизни мағфират қилгин, қалбимизда иймон келтирганларга нафрат солмагин, эй Роббимиз, албатта, сен шафқатли ва меҳрибонсан», дерлар», деган (Ҳашр, 10-оят).\nИш чаппасига айланиб, уларнинг ҳақига дуо қилиш ўрнига улардан мадад сўраб турсак, шубҳасиз хато қилган бўламиз».\n23:57 / 02.12.2016 926\n05:00 / 03.12.2016 920\n997 09:56 / 03.11.2018\n1060 18:27 / 02.12.2016\n2442 18:00 / 28.08.2017\n1116 23:43 / 02.12.2016


Рой Жонс Майк Тайсонга қарши жангдан олдин қулоғини суғурталаб қўймоқчи\nСпорт 20:42 / 05.08.2020 8127\nБокс бўйича собиқ мутлақ жаҳон чемпиони Рой Жонснинг менежери Жолт Барна Жонснинг Майк Тайсонга қарши жангидан олдин унинг қулоғини суғурталаб қўймоқчи.\nАфсонавий боксчилар АҚШнинг Карсон шаҳрида 12 сентябрда 8 раунддан иборат кўргазмали жанг ўтказишмоқчи.\n“1997 йил июнда Тайсон Эвандер Холифилд билан жангда рақиби қулоғининг бир қисмини тишлаб узиб олганини ҳисобга олиб, менежер бундай ҳолат юз бериши мумкинлигини назарда тутишга қарор қилди”, дейилган хабарда.\nХолифилд ва Тайсон 1996 ва 1997 йилда 2 та жанг ўтказган. Жангларнинг иккисида ҳам Холифилд ғалаба қозонган. 1-жангда Тайсон 11-раундда нокаутга жўнатилган, 2-жангнинг 3-раундида эса рақибининг қулоғини 2 марта тишлаб олгани учун жангдан четлатилган. “Тишлоғич” Тайсоннинг бундай ҳаракатлари натижасида Холифилд ўнг қулоғининг бир қисмидан айрилган. “Темир Майк” ушбу қилмиши учун 3 млн доллар жарима тўлаган ва бир йилга боксчилик лицензиясидан маҳрум этилган.\nҲозирда Тайсон 54 ёшда бўлиб, унинг ҳисобида 58 та жангдан 50 та ғалаба ва 6 та мағлубият бор. Унинг иштирокидаги яна иккита жанг бўлиб ўтмаган деб топилган. У мутлақ жаҳон чемпиони, WBC, WBA ва IBF версиялари бўйича жаҳон чемпиони бўлган. 2 марта (1989, 1990 йиллар) вазн тоифасидан қатъи назар дунёнинг энг яхши боксчи деб топилган.\nУнинг бўлғуси рақиби Рой Жонс 51 ёшда бўлиб, 2018 йилда фаолиятини якунлаган. У ҳам ўз вақтида мутлақ жаҳон чемпиони бўлган, бир неча вазн тоифасида чемпионликни қўлга киритган. 3 марта (1996, 1999 ва 2003 йиллар) дунёнинг энг яхши боксчи деб топилган. Унинг ҳисобида 66 та ғалаба ва 9 та мағлубият бор.


ЎЗЛИГИМИЗГА ХОС БЎЛСИН - Ўзбекистон овози газетаси\nЎЗЛИГИМИЗГА ХОС БЎЛСИН\nМустақиллик туфайли юртимизда беқиёс ўзгариш ва янгиланишлар бўлди, бебаҳо қадриятларимиз тикланди. Аммо мустамлака давридан қолган айрим жузъий асоратлар борки, улардан ҳозирга қадар тўла воз кечилмаётгани кишини ўйга толдиради.\nБундай асоратлар арзимасдек кўрингани билан одамнинг кўнглини оғритади, ғурурига тегади. Масалан, ҳали-ҳануз исмимиз ва отамиз исми ёзилганда, «ов», «ев», «евич», «евна» каби қўшимчалар билан ҳужжат тайёрлаб берилаётганини биламиз. Бу — бошқа миллат қоидаларига тақлид қилишдир.\nЯқин ўтмишда мустабид тузум таркибида бўлган Грузия, Украина, Озарбайжон, Арманистон, Болтиқбўйи республикалари халқлари бу масалада ўз миллий анъаналаридан воз кечмаган. Биз мустақилликка эришганимизга чорак аср бўлишига қарамасдан, ҳали ҳанузгача бу ноқисликдан қутулолмаётганимизни қандай изоҳлаш мумкин?\nБиринчи Президентимиз Ислом Каримов таъкидлаганидек, биз ҳеч кимдан кам эмасмиз ва ҳеч кимдан кам бўлмаймиз. Шундай экан, ўзлигимизни намоён этувчи насл-насабимизни миллат руҳи ва имло қоидаларига мос тарзда ёзишга жиддий аҳамият беришимиз мақсадга мувофиқ бўларди, деб ўйлайман. Тўғри, фарзандига миллатимизга хос тарзда гувоҳнома ёздирадиганлар аста-секин кўпайиб бормоқда. Бугунги ёш оилалар бу масалага эътибор билан қарашлари керак, назаримда.\nШунингдек, «фамилия» ўрнига «насаби» сўзи ёзилса яхшироқ, тўғрироқ бўлади. Фамилия — лотинча сўз бўлиб, қуллар, тобеълар, хонадон маъноларида келади (Ўзбек тилининг изоҳли луғати 4-жилд, 323-бет). Насаб – қон-қариндошлик, алоқа, муносабат, келиб чиқиш, насл-насаб, бир ота-бободан тарқалган авлод маъноларида ишлатилади (Ўзбек тилининг изоҳли луғати, 3-жилд 20-бет).\nТарихдан сабоқ олишни, дўст ва душманнинг фарқига боришни ёшларимизга ўргатиш баробарида, уларни миллий руҳ ва қадриятларимизга муносиб авлод қилиб тарбиялаш муҳим аҳамиятга эга ва бунга алоҳида эътибор қаратишимиз лозим, деб ўйлайман.\nИмом Бухорий номидаги Тошкент ислом институти катта ўқитувчиси.


1(CR): Бутунлай йўқ бўлиб кетиш арафасида турган учиб ўтувчи номинал кенжа тур. ТМХИнинг Қизил рўйхатига киритилган [LC].\nҚизилқум (кўчиш, ўтмишда – уялаш), Ҳисор, Нурота, Олой т., Зарафшон д. қайири, Тошкент ш. атрофлари (илгари уялаган, кўчиб ўтган бўлиши мумкин). Ўзбекистондан ташқарида: Жанубий Евроосиё, Шимолий Африка. Ўрта ва Жанубий Африка, Индонезияда – бошқа кенжа турлари.\nҚолдиқ тоғ ва тоғ этакларидаги қояликлар.\nДоимо кам бўлган. Қизилқумдаги қолдиқ тоғларда топилган саноқли уялари маълум. Каттақўрғон ва Шеробод атрофларида ҳам бўлгани тахмин қилинади. XX аср бошидан 60-йилларигача 20 га яқин кўчманчи зоти қайд этилган. Ҳозирда уяламай қўйган. 1980-1990-йилларда жануби-ғарбий Қизилқумда кўчиб юрувчи 4 донаси ҳисобга олинган (“Жайрон” экомаркази, Қарнабчўл). Дунёдаги популяцияси қисқариб бормоқда.\nДарахтларда, баъзан қояларда ин қуради. Февраль-март ойида 2 та тухум қўяди ва 40 кун босиб ётади. Полопонлари июнь-июль ойида уча бошлайди. Қушлар (каклик, қирғовул, каптар, чил) билан озиқланади.\nҚўриқ ерларнинг жадал ўзлаштирилиши; инсон томонидан таъқиб қилиниши.


Интернет-харидда нималар учун тўлашга тўғри келади? | NORMA.UZ\nИнтернет-харидда нималар учун тўлашга тўғри келади?\nЖисмоний шахс ўзи фойдаланиши учун чет эл интернет-дўконларидан товарлар сотиб олганда ёки курьерлик хизмати орқали посилка қабул қилганда божхона тўловлари тўланиши керакми?\nЯнги қарор қабул қилишини доирасида жисмоний шахс ўзи фойдаланиши учун чет эл интернет-дўконларидан товарлар сотиб олганда божхона тўловисиз олиб кириш бўйича имтиёз (1 000 АҚШ доллари эквивалентида) давлатлар (Қозоғистон, Қирғизистон, Тожикистон, Афғонистон, Туркманистондан ташқари) ҳудудидан олиб кирилаётган товарларнинг халқаро почта жўнатмаси халқаро почта ёки курьерлик жўнатмалари орқали келиб тушган тақдирда қўлланилади.\nХалқаро почта ёки курьерлик жўнатмаларида жисмоний шахс манзилига бизнинг мамлакатимиз ҳудудида келиб тушаётган товарларни божхона тўловисиз олиб кириш нормаси товарлар ХХТУТ коди 52100 (Почта алоқаси) ёки ХХТУТ коди 52200 (Курьерлик алоқаси) бўлган юридик шахслар орқали келиб тушган тақдирда қўлланилади.\nБожхона тўловисиз олиб кириш нормаси жисмоний шахс манзилига Ўзбекистонга бошқа усул билан келиб тушаётган товарларга татбиқ этилмайди. Бу ҳолатда посилка қабул қилувчи товарларни импорт қилишда тўланиши лозим бўлган барча божхона тўловларини тўлашига тўғри келади:\nПрезидентнинг “Ташқи иқтисодий фаолиятни тартибга солиш борасидаги қўшимча чора-тадбирлар тўғрисида” Қарори (5.08.2009 й.даги ПҚ-1169) билан ўрнатилган миқдордаги божхона божи;\nакциз солиғи (акциз солиғига тортиладиган товарларга) Президентнинг “Ўзбекистон Республикасининг 2015 йилги асосий макроиқтисодий кўрсаткичлари прогнози ва давлат бюджети параметрлари тўғрисида” Қарорининг 13-2-иловасида кўзда тутилган ставка бўйича;\nҚҚС – солиқ солинадиган базадан 20 фоиз;\nСКнинг 206-моддасига биноан товарларни импорт қилишда солиқ солинадиган базага товарларнинг божхона қиймати, шунингдек Ўзбекистон Республикасига товарларни импорт қилишда тўланиши лозим бўлган акциз солиғининг, божхона божларининг суммалари киради.\nбожхона расмийлаштируви учун йиғим – божхона қийматининг 0,2 фоизи, бироқ камида 25 АҚШ доллари ва 3000 АҚШ долларидан ортиқ эмас (ВМнинг 30.04.1999 й.даги 204-сон “Божхона йиғимлари ставкалари тўғрисида” қарори);\nйиғимлар ставкаси товарларни пошлинасиз олиб киришнинг чекланган нормаларидан ортиқ товарлар божхона қийматининг 20 фоизи миқдорида (ВМнинг 24.02.1998 й.даги “Импортни тарифлар билан бошқариш чора-тадбирлари тўғрисида” 80-сон қарори).\nАгар почта алоқаси орқали келган посилкадаги товарнинг қиймати ошиб кетса, бу йиғимларни ҳам тўлашга тўғри келади.\nФараз қилайлик. Сиз 1 200 АҚШ доллари қийматли 3 х 5 ўлчамдаги гиламни (ТИФ ТН коди − 5703 10 000 0) сотиб олдингиз. Бож ставкаси (божхона қийматидан фоизда ёки ўлчов бирлиги учун АҚШ долларида) 30 фоизни ташкил этади, бироқ кв. м. учун камида 3,5 долл., бу 60 долларни ташкил қилади. Гиламлар учун акциз солиғи – 120 фоиз, бу яна 240 долл., ҚҚС – 100, божхона йиғими – 25 долл., бунинг устига яна 20 фоиз – 40 долл.\nЖами гилам учун 465 долл* бож тўлашга тўғри келади.\nИзоҳ: барча йиғимлар божхона тўловисиз олиб кириладиган товарлар ставкасидан ошган суммадан ундирилади. Бизнинг ҳолатда бу 200 долл.\n*Ҳисоб-китоб «Божхона калькулятори» импорт бўйича божхона тўловларини дастлабки ҳисоб-китоб қилиш дастури томонидан амалга оширилган. Олинган натижалар тавсия тусига эга. Аниқ ҳисоб-китоб тегишли ҳужжатлар тақдим қилинганда божхона постлари ходимлари томонидан амалга оширилади


МАМЛАКАТДА ИЧИМЛИК СУВИ НАРХИ ВА ПОЙТАХТДА ЙЎЛКИРА ОШИШИ МУМКИН - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМАМЛАКАТДА ИЧИМЛИК СУВИ НАРХИ ВА ПОЙТАХТДА ЙЎЛКИРА ОШИШИ МУМКИН\nЧоп этилган 31 Июл 2015\tКӯришлар: 4136\n- Мамлакатимизда, жумладан, пойтахтда ичимлик суви нархи ва йўлкира ошиши мумкин, - деди Тожикистон Республикаси Ҳукумати қошидаги Монополияга қарши хизмат бошлиғи биринчи ўринбосари Назар Одиназода журналистлар билан бўлиб ўтган матбуот конференциясида. – «Турар жой-коммунал хўжалиги» давлат унитар корхонаси мамлакатда ичимлик суви нархини ошириш учун Монополияга қарши хизматга мурожаат этган.\nУлар биздан ичимлик суви нархини 38 фоизгача ошириш таклифини кўриб чиқишни сўрашди. Бу масалани республика Ҳукумати билан келишган ҳолда ҳал этамиз.\nМатбуот конференциясида берилган маълумотга кўра, Душанбе ва Хўжанд шаҳарларидан ташқари, республика шаҳру ноҳияларида 1 кубометр ичимлик сувининг нархи 80 дирамдан 1 сомонийгачадир.\n- Бундан ташқари, «Душанбенақлиётхизматрасон» корхонаси жамият транспорти йўлкирасини ошириш юзасидан бизга мурожаат қилди. Бу масалани ўрганиб чиқиб, ўз хулосамизни давлат ҳокимияти Душанбе шаҳри ижроия органига жўнатдик. Якуний қарорни Душанбе шаҳри ҳукумати чиқаради, - деди Назар Одиназода. – «Душанбенақлиётхизматрасон» корхонаси йўлкирани 10-15 фоиз оширишни таклиф этмоқда. Айни пайтда, Душанбе шаҳридаги жамият транспортларида илгари белгиланган 9 километр масофагача 80 дирам ва ундан ортиқ масофага 1 сомоний 60 дирамлик йўлкира амал қилади.\nМамлакатимиз ғалла ва ун бозорида 68 та хўжалик субъекти фаолият юритаётгани ва унда соғлом рақобат мавжудлиги ҳам матбуот анжуманида қайд этиб ўтилди. Бу ерда тилга олинган рақамлардан маълум бўлишича, жорий йилнинг олти ойи давомида республикамизга хориждан бир тоннаси учун ўртача 286 АҚШ доллари ҳисобида 395,5 минг тонна буғдой келтирилган бўлиб, бу кўрсаткич ўтган йилнинг шу даврига нисбатан 23,7 минг тонна ёки 6,37 фоиз ортиқдир.\n-Мамлакатимизга хориждан буғдой ва ун келтирилиши ўзимизда етиштириладиган маҳсулотнинг ҳажмига боғлиқ бўлади, - деди Тожикистон Республикаси Ҳукумати қошидаги Монополияга қарши хизмат бошлиғи биринчи ўринбосари. – Деҳқонларимиз яхши ҳосил олган йиллари, табиийки, хориждан келтириладиган ғалла маҳсулотига эҳтиёж камроқ бўлади.\nШунингдек, жорий йилнинг биринчи ярмида мамлакатга хориждан бир тоннаси учун ўртача 405 АҚШ доллар нархда 77,8 минг тонна ун олиб келинган. Бу ўтган йилнинг шу даврига нисбатан 16,8 минг тонна ёки 17,8 фоизга камдир.\nҲисобот даврида мамлакат ички ишлаб чиқарувчилари томонидан 142,3 минг тонна ун тайёрланган.\n-Жорий йил январ-июл ойларида биринчи навли бир қоп ун нархи 161 сомонийдан 166 сомонийгачани ташкил этди, - деди Н. Одиназода. – Ўтган йилнинг шу даврида бу кўрсаткич 128-130 сомонийга тенг эди. Барчага маълум бўлганидек, бутун дунё бўйлаб, айниқса, Россия Федерациясидаги иқтисодий инқироз бизни ҳам четлаб ўтмади. Мутахассисларнинг ҳисоблашларича, иқтисодий инқироз туфайли миллий пулимиз қурби АҚШ долларига нисбатан 20 фоизгача пасайди. Табиийки, четдан келтириладиган барча маҳсулотлар валютага харид қилинади. Миллий пул қурбининг пасайиши эса, ўз навбатида, нарх-навога таъсир қилмай қолмади.\nМатбуот анжуманида журналистларга шакар ва ўсимлик мойи, цемент, ёнилғи мойлаш маҳсулотлари, кўмир ишлаб чиқариш, алоқа, хизмат кўрсатиш ва соғлиқни сақлаш, маориф соҳасига хизмат кўрсатиш ҳамда табиий монополиялар бозорларидаги вазият юзасидан атрофлича маълумотлар берилди.\n- Миллий пулимизнинг қурби пасайганлиги туфайли янги ўқув йилидан бошлаб мамлакат олийгоҳлари шартномавий таҳсили нархи 10 фоизгача оширилади, - деди Назар Одиназода журналистларга. – Олийгоҳлар бу масала юзасидан бизга мурожаат этишганди ва биз масаланинг барча қирраларини ўрганиб чиқиб, нархномаларни ўн фоизгача оширишга келишдик…


NASA фуқаролик авиацияси учун товушдан тез учар самолётлар ишлаб чиқмоқда\n09:08 / 02.07.2017\nАмериканинг космик агентлиги товушдан тез учар фуқаролик авиацияси лойиҳаларига қайтмоқда. Яқин келажакда мутахассислар X-plane’нини яратишга киришишади. Уни яратиш жараёнида Concorde ва Ту-144 самолётларининг, шунингдек, QueSST’нинг сўнгги модели муваффақиятлари ва нуқсонлари ҳисобга олинади.\nЭслатиб ўтамиз, QueSST дастури доирасида мутахассислар товуш зарбаси муаммосини ҳал қилишга муваффақ бўлишди — у кемага товуш тўсиғидан ўтишга ва етарли тезликка эришишга халақит берарди. Бу иш учун АҚШ ҳукумати томонидан 2016 йилда 20 млн. доллар ажратилган эди ва техника аэродинамик қувурда учиш синовларидан ўтказилган.\nLockheed Martin ва NASA қўшма жамоасининг янги режаларига кўра, ҳаво кемаси такомиллаштирилиб, у йўловчи ташишга мослаштирилади. Натижада, техника аҳоли пунктлари устидан хавфсиз парвоз қилиб, аҳоли учун шовқин ва бошқа жиҳатлари билан ноқулайликлар туғдирмайди.\nБир қатор мураккаб технология масалалар ҳал этилгани боис, гарчи катта миқдордаги инвестициялар талаб қилинишига қарамасдан, товушдан тез учар авиациянинг янги даври бизга яқин келажакда тақдим этилади. NASA ҳисоб-китобларига кўра, лойиҳанинг техник томонини амалга ошириш учун тўрт йил етарли экан.


Эмери ва Мончи яна бирга ишлаши мумкин » Navoiy viloyati Jismoniy tarbiya va sport boshqarmasi\nASOSIY » JAHON YANGILIKLARI » Эмери ва Мончи яна бирга ишлаши мумкин\nЛондоннинг "Арсенал" клуби "Рома" спорт директори Рамон Мончини ўз сафида кўрмоқчи.\nFootball-Italia нашри тарқатган хабарга кўра “канонирлар” 50 ёшли функционернинг трансфери учун римликларга 1 млн евро тўлашга тайёр. Таъкидлаш керакки, Мончининг “Рома” билан амалдаги шартномаси 2020 йилда ўз ниҳоясига етади.\nЭслатиб ўтамиз, Мончи “Арсенал” бош мураббийи Унаи Эмери билан “Севилья”да бир неча йил бирга муваффақиятли фаолият олиб борган.\nВальверде: "Севилья" ўз майдонида жуда яхши ўйнайди


Луиза Зокирова: "Наргиз ўзининг ўзбеклиги билан фахрланади. Сулоласининг анъаналарини давом эттиришни истайди" - BBC News O'zbek\nФото муаллифлик ҳуқуқи mytashkent.uz\nБи-би-си меҳмони - Ўзбек санъати ривожига улкан ҳисса қўшган Зокировлар сулоласининг ёрқин вакиласи, Ўзбекистонда хизмат кўрсатган артист Луиза Зокирова.\nЛуиза Зокирова 1938 йилда Тошкентда туғилган.\nУ акаси Ботир Зокиров билан Ўзбек эстрадаси асосчиларидан бири бўлган.\nБотир Зокиров ва Луиза Зокирова ижросидаги қўшиқлар 1950-, 1960-йилларда нафақат Шўролар Иттифоқи, балки бутун дунёда машҳур бўлган, ҳатто Қоҳира ресторанларида "Араб тангоси"дан олдин Луиза Зокированинг "Наманганнинг олмаси"ни қўйиш урфга айланган.\nЎзбекистонда жуда кўп оилалар айнан Луиза Зокировага ҳавас қилиб қизларига унинг исмини қўйганлар.\nШунча машҳурликка қарамасдан, Луиза Зокирова ўзи ва ижоди ҳақида гапиришдан тортинади.\nБугунги аксар ёшлар унинг фақат Наргиз Зокированинг онаси эканини биладилар, холос.\nЛуиза Зокирова 1995 йилдан буён ёлғиз фарзанди Наргиз ёнида - Америка Қўшма Штатларида яшайди.\nБи-би-си меҳмони Луиза Зокированинг муштарийларимиз саволларига жавоблари\nНодир, Москва Assalomu alaykum Luiza opa. Men Moskvada Nargiz Zokirovaga qiziqish qancha kattaligini o'tgan yil o'z ko'zim bilan ko'rib Zokirovlar sulolasi haqida yana kuchli eslatganidan, uzbekligidan faxrlandim. Nargizning O'zi o'zbekligidan faxrlanadimi yoki O'zini amerikalik yoki rossiyalik deb biladimi? Rahmat\nЛуиза Зокирова: Менга бу савол жуда ҳам ёқди. Унинг ташқи кўринишига қараб бугун кўпчиликда мана шу савол туғилган. Наргиз ўзининг ўзбеклиги билан жуда фахрланади. У нафақат фахрланади, у Зокировлар номини сақлаб қолишни, муносиб сулоланинг анъаналарини давом эттиришни истайди. Қизим Наргиз биринчи ўринда ўзини ўзбек деб билади. Бу баландпарвоз сўзлар, пафос эмас, аслида ҳам шундай. У менга доим айтади: "Она, мен Зокироваман" деб.\nБи-би-си: Бизга савол юборган бир неча ўқувчимиз нима учун санъатни тарк этдингиз, кўшикчиликдан узоқлашдингиз, деб сўрашган.\nЛуиза Зокирова: Жуда кўп сабаблар туфайли санъатдан узоқлашишимга тўғри келган. Бу сабабларнинг айримларини кўпчилик олдида айтиш одобсизлик бўлади. Санъаткор бўлиш - жуда машаққатли меҳнат. Биз - акам раҳматли Ботир Зокиров билан бирга саҳнага чиққанмиз. Биз ўзимизни санъатга бағишлаган эдик. Саҳна биз учун муқаддас бўлган. Бироқ мен ўзимнинг табиатимдан келиб чиқиб ҳар доим омма кўз ўнгидаги - "публичний" одам бўлмаганман. Шунинг учун мен кўзда тутилган 25 йилни сидқидилдан меҳнат қилдим. Бизнинг 25 йил ишлаш ва шундан кейин пенсияга чиқишимиз мумкин эди. Мен 1984 йилгача ишладим ва шундан кейин кетдим.\nБи-би-си: Бир неча ўқувчимиз сизнинг бугунги Ўзбек эстрада санъати ҳақидаги фикрларингиз билан қизиқишган.\nЛуиза Зокирова: Мен Ўзбек эстрада санъатини қизиқиш билан кузатиб келаётган эдим. Мен Юлдуз Усмонова саҳнага чиққанидан кейин, Озода энди-энди кўзга кўрина бошлаган пайтларгача кузатиб келдим. Ундан кейин эса қизиқмай қолдим. Бу менинг очиқ, шахсий объектив фикрим. Мен бугун кўраётганим, тинглаётганим эстрада қўшиқларининг аксарини бизнинг тушунчамиздаги Ўзбек миллий эстрада санъати деб қабул қила олмайман. Укам Фаррух Зокиров ёзаётган мусиқаларни мен ҳақиқий Ўзбек мусиқаси деб биламан. Бошқа кўп эстрада қўшиқларининг мусиқасини мен ўзбекча деб айтолмайман. Мени ёшлар кечиришсину, бу қўшиқларни мен Ўзбекча деб қабул қилолмайман.\nБугунги ўзбек санъатига нима етмаяпти, деб ўйлайсиз?\nЛуиза Зокирова: Бундан олдин айтганимдек, классик ижрочилик йўлларимизга амал қилмаслик етмаяпти. Мен бу йўлга амал қилаётганлар қаторига Севара Назархонни келтиришим мумкин ҳозирда. У мумтоз йўналишни эстрадага уйғунлаштирган ҳолда куйлайди. Мен бу йўналишни юз фоиз қувватлайман. Ўзбек қўшиқлари ана шундай жаранглаши керак. Ўзбекона оҳанглар билиниб турсин. Туркча ёки арабчага ўхшамаслиги, фарқ қилиб туриши керак. Бундан ташқари матн тўғри талаффуз қилиниши лозим. Ҳозиргилар эса нотўғри талаффуз қилишади. Бу масалан менинг "қулоғимни кесади". Мусиқа ҳам бунинг устига ўзбекча эмас бутунлай. Шунинг учун қўшиқчиликда ҳам матн ҳам мусиқада классик анъаналарга таянган ҳолда иш қилинса, эсда қоладиган асарлар яратилади деб ўйлайман.\nБи-би-си: Сизга савол юборган Ёқуб, Тошкентдан Мадиёр, Токиодан Рустам Насимий, Сухумидан Хурсандбек Америка Қўшма Штатларига кетиб қолишингизга нима сабаб бўлган?- деб сўрашган.\nЛуиза Зокирова: Бизнинг ёшимизда биринчи навбатда албатта фарзандингизнинг келажагини ўйлайсиз. Ўзингиздан кейин болаларингиз, яқинларингизга нимадир яхши нарса қолдиришни ўйлайсиз. Менда шу савол кўндаланг турган эди ўшанда. Яъни, менда жарроҳлик амалиётидан сўнг, тўғридан-тўғри айтганда, масала ҳаёт ёки ўлим шаклида куйилганди. Яъни, жой алмаштириш, соғликни тиклаш масаласи. Менинг шифокорим Америкага боришим менинг соғлигимга фойдали бўлишини маслаҳат берди. Биз ўшанда ҳужжатларни расмийлаштириш арафасида тургандик. Турмуш ўртоғимнинг укаси бу ерда турар эди. Ва у ҳам бизнинг кўчиб келишимизни жуда хоҳлади. Ва бу пайтда менинг соғлигимни тиклаш масаласи ўртага чиққанда, табиий эрим ҳам, яқинларим ҳам кўчиш кераклигини, Америкада тиббиёт кучли эканини таъкидлашди. Айни пайтда Наргизимда ҳам ижодий жараёнида ўзгариш бўлаётган пайтлар эди. Ўша пайтлар фақат ўзбек тилида куйлаш керак, деган талаблар қўйилди. Албатта қизим ижоди тўхтаб қолмаслиги, ривожланиши учун ҳамма нарсага тайёр эди. Лекин унда ўзбек тилида куйлаш унча муваффақиятли бўлмади, мен унга ўшанда айтдим: қизим, ўзингни овора қилма, сен ўзбек тилида кўнгилдагидек куйлай олмаяпсан, дедим. Бундан ташқари невараларимнинг келажагини ҳам ўйладик. Шунинг учун Америкага келишга қарор қилганмиз.\nХурсандбек, Сухуми. Ўзбекистонга бориб турасизми?\nРустам Насимий, Токио. O'zbekistonga borib turasizmi? O'zbekiston haqidagi oxirgi taasurotlaringizni aytib bering, iltimos.\nЛуиза Зокирова: Ҳа, албатта бориб турамиз. Ҳар йил бора олмаймиз, ҳар икки йилда десам бўлади. Мен албатта Тошкентга бориб келаман. У ерда менинг қариндошларим, менинг жондан ортиқ кўрадиган укаларим бор. Биз олти нафар эдик, учта қолдик ҳозир. Мен уларга боғланганман, улар билан мулоқатда бўлиб туришим керак албатта.\nБи-би-си: Бир неча ўқувчимиз ҳозир ҳам қўшик айтасизми, деб сўрашган.\nЛуиза Зокирова: Йўқ, 1984 йилда куйлашни тўхтатганимдан сўнг, айтмадим.\nGuli, UzbekistonСиз Ботир Зокиров билан жуда кўп қўшикларни жуда зўр ижро этгансиз. "Мечали" қўшиғидан озгина хиргойи қилиб бера оласизми?\nЛуиза Зокирова: Савол берган яхши синглимнинг аввалги тасаввурларини йўқотмаслик учун хиргойи қилмай қўя қолай.\nМадиёр, ТошкентAssalomu aleykum, Siz USA ketib nimalar topdingiz yoki nimalar yo'qotdingiz?\nЛуиза Зокирова: Бу ҳақда узоқ гапириш мумкин. Лекин қисқа қилиб айтсам, менинг ёшимда ўз ҳаётинг ҳақида эмас, фарзандларинг, невараларинг келажаги ҳақида ўйларкансан. Улар олдиларига қўйган мақсадлари йўлида оғишмай ҳаракат қилиб, ниятларига етсалар. Бу ерда имкониятлар жуда катта. Шунинг учун бугунга келиб Америкада яшаётганимдан афсусланмайман. Мен буни ўзим танладим. Қизим Наргиз, уч неварам ўз олдиларига қўйган мақсадларига етдилар, етяптилар. Менга яхши тилак билдирганларнинг ҳаммаларига ниятларига етиб юришларини тилаб қоламан. Мен ўз меҳнати, умид, ишончи билан мақсадига етишадиганларни ҳурмат қиламан, яхши кўраман.\nТохир,"Mahallada duv-duv gap" fil'midagi qo'shiqlarni kuylaganmisiz?\nЛуиза Зокирова: "Сени излаб Зулфия" филмида мен бош қаҳрамон учун куйлаганман. Муҳаббат Шамаева бошқа қаҳрамон учун қўшиқ айтган.\nБи-би-си: Бизнинг электрон почтамизга хат юборган Олимбек, Холландиядан Зафар, Россиядан Вакил сизнинг диний эътиқодингиз билан қизиқишган, Наргизнинг ташқи кўриниши ҳақида сўрашган.\nЛуиза Зокирова: Ойим раҳматли динга жуда амал қиладиган, эътиқодли инсон эдилар. Қуръонни ўқир эдилар, ёд билар эдилар. Шундай воқеа бўлган. Акам Ботир Москвадаги касалхонада ўпкасини операция қилишганида, бу амалиёт даво келтириши аник булмаган. Акам бу операциядан тирик чиқиши хам, чиқмаслиги хам мумкин эди. Ўша куни онам Москвада бўлганлар. У ерда масжид тополмай, черковга кирганлар. "Ўғлимга соғлик бер", деб Аллоҳга илтижо қилганлар. Ботир акам соғайиб уйга қайтганидан кейин бизга буни гапириб бергандилар, "Худо битта, менинг черковда қилган оҳимни эшитиб боламни қайтариб берди", дер эдилар. Мен ҳам шу фикрга амал қиламан шу кунгача. Худо битта, уни номини одамлар ҳар хил айтишади. Ва мен доим одамларнинг кўнглини олишга, кўнгилларини оғритмасликка ҳаракат қиламан. Албатта ҳар бир кишининг эътиқоди бўлиши керак деб биламан. Ойим айтардилар, ёмонлик қилманглар болаларим, ёмонлик қайтади барибир бир кун, деб. Наргизимнинг кўриниши унинг ички дунёсига таъсир қилмайди. Бу шунчаки шакл. Инсон мукаммал эмас, ҳамманинг айби бор. Савол берадиганлар ҳам ўзларини ҳар томонлама мукаммал деб биладими? Дунёмиздаги урушлар инсонлар бир бирини тушунмаганидан келиб чиқаяпти. Биз мукаммалликка қараб борамиз. Наргизим жудаям меҳрибон, кўнгли тоза инсон. Худога шукур. Унинг татуировкалари, сочи йўқлиги ўзига ёқади. Айнан шу кўринишда у ўзини эркин ҳис қилади. Бундан ташқари бу унинг шахсий ҳаёти.\nБи-би-си: Мухлисларингиз ва муштарийларимизга қандай тилакларингиз бор?\nЛуиза Зокирова: Одамлар ўзларининг танлаган йўлларида қатъий ишончли бўлсинлар. Улар ўзларининг ҳаракатлари билан яхшиликни олиб юрсинлар. Одамлар бир бирларини эшитсинлар, ҳеч бўлмаганда ўз атрофидаги яқинларининг кўнглига йўл топсинлар, эътиборли бўлсинлар. Ҳамда бугун нимага эга бўлсалар, унинг қадрига етсинлар, ўз ниятларига етишиш учун интилишдан тўхтамасинлар, дейман. Бу жуда узоқ йўл ва ундан қўрқмаслик керак.


Дзанетти: «Молиявий фейр-плей сабабли Мессини «Интер»га таклиф эта олмасдик» » Футбол янгиликлари 2021\nGoal24.uz » Европа жамоалари » Италия » Дзанетти: «Молиявий фейр-плей сабабли Мессини «Интер»га таклиф эта олмасдик»\nДзанетти: «Молиявий фейр-плей сабабли Мессини «Интер»га таклиф эта олмасдик»\n«Интер» клуби вице-президенти Хавер Дзанетти «Барселона» форварди Лионел Мессининг Милан клубига ўтиши мумкинлиги ҳақидаги гап-сўзларга муносабат билдирди.\n«Месси «Интер»га ўтиши мумкинмиди? Йўқ. Биз молиявий жиҳатдан шундай вазиятда эдикки, кимнидир сотиб олишдан аввал, шунга яраша футболчиларимизни сотишимиз керак эди. УEФА молиявий фейр-плей қоидаларига амал қилишимиз шарт эди. Шу боис бу ишга қўл ура олмасдик. Клуб бу қоидани четлаб ўтолмасди.\nМесси исталган жойда яхши ўйин намойиш эта оладиган футболчи. Аммо унинг учун пуллар иккинчи даражали. Гап оила, болалар, яқинларинг ҳақида кетганида хоҳишингга қарши боришга мажбур бўласан», – дейди Дзанетти Скй Спортсъга.\nАввалроқ, «Интер» клуби Месси учун асосий даъвогар клубларидан бири сифатида келтирилган, футболчининг отаси миланликлар раҳбарият


1UZда майда ишлаб чиқариш (1) :: Форум бухгалтеров и предпринимателей Узбекистана\n1UZда майда ишлаб чиқариш\nДобавлено: Ср Янв 16, 2019 5:25 pm Заголовок сообщения: 1UZда майда ишлаб чиқариш\n1UZда ишлаб чикариш жараёнлари, тайёр махсулот кирими, хом ашёларни хисобдан чикариш, ва шу каби жараёнлар бўйича маслахат берувчилар бўлса миннатдор бўлар эдим!\nДобавлено: Чт Янв 17, 2019 3:24 pm Заголовок сообщения: Саволга жавоб\nАссалому алайкум. Мурожаатингиз учун рахмат. Форумда бизнинг сайт, телефон ракамлар ва ссилкаларни курсатиш таъқиқланганлиги сабабли, қуйида сизга "Ишлаб чиқариш" модулининг кенг кўринишдаги баёнини келтириб ўтдик.\nЯнада батафсил маълумот олишни истасангиз ўз рақамингизни ёзинг, бизнинг мутахассислар сизга қўнғироқ қиладилар.\n1UZ ДА ИШЛАБ ЧИҚАРИШ КЕТМА-КЕТЛИГИ.\n9.\tИшлаб чиқариш бўлинмаси – Омборхонага. Ушбу хужжат маҳсулотларни сотиш ёки қайта ишланган маҳсулотни мижозга қайтариш учун юборилади. Фақат миқдори берилади. Қабул қилиш омбори – маҳсулот бериладиган жой (ва амалга ошириладиган жой). Ойналар: Талабга мувофиқ сиз ишлаб чиқарадиган талабни танланг. Жадвалда бўлиниш, маҳсулот, харажат варақаси, харажат материали ва чиқарилиш миқдори - бу –аълумот ишлаб чиқариш талабларидан олинган. Ўзингиз ишлаб чиқараётган маҳсулотнинг хажми. Миқдори ишлаб чиқариш талабига кўра ишлаб чиқариш миқдорини бир ойда қанча ишлаб чиқарилган ва сотилган бўлса такрорлайди. Бироқ тугалланмаган бўлса, ишлаб чиқарилган миқдорни қўйинг ва дастур миқдоридаги фарқ тугалланмаган ишларга тааллуқли бўлади.қолганларини тўлдирмайди.\n10.\tТМЗ бўлинмаси – Хужжатлар (ёки ўзаро ҳисоб – китоблар бўлинмаси қайноқ тугма Юк хати – ҳисоб фактураси) - Юк хати – ҳисоб фактураси. Бу ерда биз маҳсулот ишлаб чиқарамиз. 9010 даромадлар ҳисобварағи ва 9110 харажатлар ҳисобварағи танланади. Тайёр маҳсулотлар учун сақлаш жойи. Харидор. Тўлдириш тугмасини босинг ва жадвал қисми тўлдирилади. Фақат миқдори ва сотиш нархлари қўйилади.


АҚШ Конгрессида «Жексон-Вэник» тузатишининг Ўзбекистонга нисбатан қўлланилишини тўхтатиш тўғрисида резолюция тайёрланди\n13:02 / 12.03.2021\nЎзбекистон элчихонасининг хабар беришича, элчи Жавлон Ваҳобов икки томонлама савдо-сотиқдаги чекловларни бекор қилиш ва мамлакатга нисбатан «Жексон-Вэник» тузатиши қўлланилишини бутунлай олиб ташлаш бўйича саъй-ҳаракатлар доирасида АҚШ Конгресси вакиллари билан қатор учрашув ва музокаралар ўтказди, дея хабар бермоқда «Дунё».\nАҚШ Вакиллар палатасидаги «Ўзбекистон бўйича кокус»нинг ҳамраиси, Миссисипи штатидан сайланган конгрессмен Трент Келли мулоқот чоғида унинг идорасига Ўзбекистоннинг АҚШдаги элчихонасидан тегишли мурожаат келиб тушганини тасдиқлади. Конгрессмен сўзларига кўра, парламентнинг ушбу масала билан шуғулланадиган қўмитаси Ўзбекистон томонидан тақдим қилинган, республикага нисбатан «Жексон-Вэник» тузатишининг қўлланишини бекор қилишга асос бўладиган далилларни диққат билан ўрганиб чиқди.\nТ.Келли сўзларига кўра, ушбу қўмитадан олинган тавсиялар асосида конгрессмен ушбу ҳужжатнинг Ўзбекистонга нисбатан қўлланилишини тўхтатиш тўғрисидаги таклифни ўз ичига олган резолюция лойиҳасини тайёрлаган ва ушбу ҳужжат АҚШ Вакиллар палатаси Ташқи ишлар қўмитаси навбатдаги йиғилишида кўриб чиқиш учун тақдим этилади.\n«Ўзбекистон бўйича кокус»нинг яна бир аъзоси, Небраска штатидан сайланган республикачи конгрессмен Дон Бэкон ҳам Вакиллар палатасининг Ўзбекистонга нисбатан ушбу тузатиш қўлланилишини бекор қилиш тўғрисидаги қарорини қўллаб-қувватлашга тайёрлигини билдирди.\nҚайд этилишича, Канзас штатидан сайланган Конгресс аъзоси Рон Эстес «Жексон-Вэник» тузатишини ўтган аср акс-садоси, деб ҳисоблаган. Унинг фикрига кўра, бу собиқ иттифоқ ҳудудида ташкил топган мустақил давлатларга, шу жумладан, 30 йил олдин тарқаб кетган мамлакатга қўлланилган чеклов чоралари сабаблари билан ҳеч қандай алоқаси бўлмаган Ўзбекистонга нисбатан қўлланилмаслиги керак. Конгрессмен тегишли қўмитада ушбу масала бўйича мунозаралар бошлашини маълум қилди. Бундан ташқари, Рон Эстес Бюджет ишлари бўйича қўмита аъзолари, шунингдек, АҚШ савдо вакили идораси ва мамлакатнинг бошқа тегишли тузилмалари билан маслаҳатлашувлар ўтказишга тайёрлигини билдирди.\nАҚШ Конгрессидаги «Аёллар кокуси» ҳамраиси, Пуэрто-Рикодан сайланган республикачи конгрессмен Женнифер Гонсалес Колон таъкидлашича, «Жексон-Вэник» тузатишининг Ўзбекистонга нисбатан қўлланиши олиб ташланиши жуда кечикмоқда, чунки мамлакатда азалдан бошқа миллат вакилларига дўстона муносабатда бўлиб келинган, яҳудийлар ҳаракатланиш эркинлиги чекланмаган. У конгрессмен Трент Келли билан биргаликда мазкур тузатишнинг Ўзбекистонга нисбатан қўлланишини тезлик билан бутунлай бекор қилиш масаласини илгари суришини қайд этди.\nАҚШ Сенатининг Халқаро муносабатлар қўмитаси ва Вакиллар палатасининг Халқаро муносабатлар қўмитаси масъул ходимлари ушбу масала бўйича қарор сиёсий, ижтимоий-иқтисодий ва инсон ҳуқуқларига оид соҳалардаги вазият, меҳнаткашлар ҳуқуқлари, интеллектуал мулкни ҳимоя қилиш, савдо тўсиқларини олиб ташлаш ва божхона тарифларини енгиллаштириш жабҳасидаги ижобий ўзгаришлар, АҚШ билан ҳамкорлик ҳолати пухта ва ҳар томонлама ўрганилгандан сўнг қабул қилинишини таъкидлади.\nКонгресс вакиллари элчихонанинг ушбу тузатишни Ўзбекистонга нисбатан бекор қилиш ташаббусини илгари суришда ёрдам беришга тайёр эканини билдирди. Уларнинг фикрига кўра, собиқ тузум даврида эркин ҳаракатланиш ҳуқуқи чегараланган яҳудий миллатига мансуб аксарият аҳоли узоқ вақтдан бери тарихий ватани - Исроилга, шунингдек, АҚШ ва Канадага кўчиб кетган. Конгресс ходимлари, шунингдек, парламент бошқа вакилларини Вакиллар палатасининг ушбу тузатишни бекор қилиш тўғрисидаги ташаббусини илгари суриш жараёнига жалб қилишини билдирди.\nЭлчихона маълумотига кўра, АҚШ Савдо вакили идораси Ўзбекистоннинг мамлакатни «Жексон-Вэник» тузатиши таъсиридан олиб чиқиш борасидаги саъй-ҳаракатларини олқишлайди. Ушбу тузатиш амалиёти Ўзбекистон-АҚШ стратегик шериклик руҳи, ўзаро муносабатлар бугунги изчиллиги, шунингдек, Ўзбекистон раҳбариятининг Жаҳон савдо ташкилотига аъзо бўлиш бўйича саъй-ҳаракатларига мос келмайди, деб ҳисоблайди.\nЭлчихона хабар беришича, жорий йил апрел ойида Конгрессда АҚШ Савдо вакили идораси вакиллари иштирокида махсус брифинг ўтказиш режалаштирилган. Анжуман Ўзбекистонда инсон ҳуқуқлари ҳимоясини таъминлаш ва бозор иқтисодиётини шакллантириш соҳаларида қўлга киритилган ютуқларга бағишланади. Бу ҳам «Жексон-Вэник» тузатишининг Ўзбекистонга нисбатан қўлланишини бекор қилишдаги қадам бўлади.\nЭслатиб ўтамиз, Жексон-Вэник тузатиши 1974 йилда Конгресс аъзолари Г.Жексон ва C.Вэник томонидан 1974 йилги Савдо тўғрисидаги қонунга киритилган ҳуқуқий қоидадир. Тузатиш эркин эмиграцияни чеклаш ва давлат антисемитизми сиёсатини олиб борган мамлакатларга қарши савдо ва молиявий чекловларни жорий этиш мақсадида қабул қилинган. Собиқ иттифоқ тугатилгандан сўнг ушбу тузатиш МДҲ давлатлари, шу жумладан, Ўзбекистонга ҳам автоматик тарзда татбиқ этилган. Унга кўра, бозор иқтисодиётига эга бўлмаган мамлакатлардан АҚШга олиб кириладиган товарларга нисбатан алоҳида тарифлар ва божлар қўллаш, шунингдек, давлат кредитлари ва кредит кафолатлари беришни тақиқлаш назарда тутилган.\nБугун Ўзбекистон ушбу тузатиш таъсиридан вақтинча («waiver») чиқарилган. Бу масала ҳар йили АҚШ Конгрессидаги тингловларда қайта кўриб чиқилмоқда.


Икки халқ ҳамкорлиги – Сурхон тонги\nБош саҳифа / Сиёсат / Икки халқ ҳамкорлиги\nЯнвар 26, 2019\tСиёсат Изоҳ қолдириш 728 Кўрилди\nВилоят ҳокими бошчилигида Тожикистонга ташриф буюрган воҳамиз делегацияси Президентимиз ташаббуси билан бошланган ишлар ижроси ва самарадорлигини яна бир карра кўздан кечиришди.\nВоҳамиз вакиллари Турсунзода шаҳар ҳокими Абдуқодир Вализода, деҳқон хўжалиги раҳбари Неъмат ҳожи Усмонов билан учрашиб, истиқболли лойиҳаларни ўз муддатида ва сифатли амалга ошириш, шунингдек, турли йўналишларда ҳудудлараро ҳамкорликни янада ривожлантириш юзасидан ўзаро тажриба ва фикр алмашишди.\nМаълумки, муҳтарам Юрт- бошимиз Шавкат Мирзиёев ўтган йилнинг сентябрь ойида Тожикистонга ташрифи чоғида “Неъмат ҳожи” ва “Боғи Сомон” деҳқон хўжаликларида бўлиб, Ўзбекистонда ҳам шундай ҳосилдор узум навлари етиштиришни йўлга қўйиш таклифини билдирганди. Юқоридаги деҳқон хўжаликлари раҳбарларига юртимизда ишлаб чиқарилган “Captiva” машинасини совға қилганди.\nБу таклиф икки мамлакат деҳқонлари учун ҳам маъқул бўлди. Натижада вилоятимизда “Exclusive Golden Garden” масъулияти чекланган жамияти ташкил этилиб, Олтинсой ва Сариосиё туманларида интенсив усулда узум етиштириш, қуритиш, қайта ишлаш, совутгичли омборхона ташкил этиш учун 500 гектар ер ажратилди. Яна 500 гектар ҳудудда доривор хусусиятга эга амаранта ўсимлигини ўстириш, қайта ишлаш ва маҳсулотларни хорижга экспорт қилиш лойиҳалари ишлаб чиқилди. Шундай қилиб, Сурхон воҳаси ҳудудида 1000 гектар унумдор ерда юрт фаровонлиги учун боғ-роғлар бунёд этилади.\nИкки халқ, икки миллат ҳамкорлиги, дўстлиги ва биродарлиги минг йилларга бориб тақалади. Маълумки, Тожикистоннинг Варзоб дарёси суви Катта Ҳисор канали орқали Қоратоғ дарёсига, ундан “Жанубий Сурхон” сув омборига қуйилади. Икки давлат ҳудудидан ўтувчи, узунлиги 55 километрни ташкил этадиган канал орқали ўтган йили вилоятимизга 250 миллион кубга яқин сув олинган.\nАйни пайтда вилоятимизнинг пудратчи ташкилотлари томонидан Катта Ҳисор каналини тозалаш, қирғоқларини мустаҳкамлаш ишлари жадал олиб борилаяпти. Вилоят ҳокими вазифасини бажарувчи Баҳодир Пўлатов бошчилигидаги делегация аъзолари каналнинг 20 километрдан ортиқ қисмида амалга оширилган тозалаш ва таъмирлаш ишлари билан ҳам яқиндан танишдилар. Президентимиз ташаббуси билан бошланган икки халқ орасидаги эзгу ҳамкорлик Тожикистон ва Ўзбекистон давлатлари ўртасидаги дўстлик, ҳамжиҳатлик, мустаҳкам қўшничилик ва фаровонлик манбаи бўлиб хизмат қилишига шак-шубҳа йўқдир.\nТэгларташриф тожикистон халқ ҳамкорлик\nОлдинги Асрларга татигулик умр\nКейинги Ҳоким ва тадбиркорлар учрашуви


Мексиканың, қақ жүрегинде ҳиндулардың Цоциля халқы жасайды. Бул әўлад Майя халқына тийисли болып, сан жағынан кѳпшилик мусылманлар жыйнағын қураўшы халық болып есапланады.\nМексиканың жергиликли Майя халқының көпшилик бөлими тийкарынан, Рим-католиклерин қураўына қарамай, мусылманлардың актив жәмәәти көбейгенлигин көрсетеди. Бул ҳаққында yenicag.ru дереги хабар береди.\nТәкирарланбас ландшафтлы таў көриниси менен бүркелген қубла Чьяпас штатында жүзлеп адамлардан ҳәм тийкарғы Цоциляның жергиликли ер ҳәм ҳаяллардан ибарат болған киши мусылманлар топары жасайды. Олардың кѳпшилиги тийкарынан католик ҳәм басқалары насраныйлықты тәрк етип, Ислам динин қабыл еткен.\nБул жерде жасаўшы мусылманлар ҳиндулардың дәстүрий кийиниўлеринен ажыралып турады. Яғный ер адамлар бас кийимлери менен, ҳаяллар болса Аллаҳ таала буйырған ҳижаплары менен.\nЖергиликли халықтың айтыўынша, Ислам динин қабыл етиў бул жерде 80-жыллардың ақырында басланған. Сол ўақыттың ѳзинде Мексикадағы саматистлер ҳәрекети Чьяпасқа умтылыў ҳәрекетин күшейткен. Себеби институтлар, соннан насраныйлық ҳәм капитализим барған сайын әшкараланған.\nҲиндулар жәмәәтиниң бурынғы инжилшилер руханыйы Умар, 1990-жыллардың ақырларында Исламды қабыл етеди ҳәм ҳәзирги жергиликли масихийлар ҳәм мусылманлар арасындағы ѳзине тән кѳпир ўазыйпасын орынлап келмекте.\n«Адамлар бизге басқаша нәзер менен қарар, олар бизлерди террорист деп ойлар, ҳәм бизден қорқар еди. Бирақ ўақыт ѳтиўи менен бундай пикирлер ѳзгерди», дейди Мустафа.\n— Бизиң динимиз монотеистик. Бирақ биз әзизлерге сажде етпеймиз.\n55-жаслы Муҳаммад Әмин Исламды қабыл етиўиниң тийкарғы себебин түсиндирди.\n«Мен пәкизе болып, кийинип жүриўди жақсы кѳремен. Бул сап дин ҳәм мени әўелден мениң итбарымды тартқан еди», дейди ол.\nАйтыў керек халықты дизимге алыўдың ақырғы нәтийжелерине кѳре, мексикалылардың шама менен 83 проценти католиклер. Мусылманлар Мексика халқының 1 проценттен азырағын қурайды.\nIslom.uz порталынан Қарақалпақстан мусылманлары қазыяты хызметкери Даўытбай Беканов таярлады.


ОИЛАДА РАҲБАР КИМ?! » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » ОИЛАДА РАҲБАР КИМ?!\n23-01-2020, 08:51 admin Мақолалар 82\nЗебо рўзғор ишларини саришталаб, нонуштасини тайёрладию томини ёпаётган усталарнинг керак бўладиган жиҳозлари тугаб қолганлигини эслади. Усталар кетиб қоладиган бўлса, бу йил ҳам уйининг томидан чакки ўтиб кетишлигидан қўрқиб, шоша-пиша бозорга отланди. Миродил узоқ йўл чарчоғидан қаттиқ ухлаб қолди. Ташқаридан келаётган усталарнинг тақир-туқир, бақир-чақиридан кўзларини уйқудан аранг очди. Ўрнидан туриб ҳовлида ишлаётган усталар олдида ўралашиб юрган хотинига кўзи тушдию, кўнглидан ғалати шубҳалар ўта бошлади. Мен йўғимда хотиним кимлар билан гаплашмади, нималар қилмади экан?... Зебо турмуш ўртоғи Миродилнинг Россияга ишлашга кетганидан буён бола тарбияси, бозор учар, уйни бутлаш, уста ишлари, қуйингки рўзғорни барча мажбуриятларини ўз зиммасига олган эди. Шунча тортган азоблари эвазига ҳайратонагина деразадан термулиб турган турмуш ўртоғига кўзи тушдию, унинг кўнглидан нималар ўтаётганини фаҳмлай бошлади ва чуқур хўрсиниб қўйди. Бу эса кундалик ҳаёьтимизда кўпайиб кетаётган ажрим ҳолатларини келтириб чиқишига сабаб бўлаётган ҳолатлардан бир кўринишгина холос. Авваламбор аёлни бундай гуноҳларга кўмилиб қолишига сабабчи бўлаётган эркаклар четга кетишдан аввалроқ эрлик бурчини, вазифасини, аёлига топшириб кетаётганлигини чуқур уйлаб кўришлиги керак.\nБугунлик кунда Республикамиз буйича ажримларнинг кўпайиб кетаётганлиги жуда ҳам ачинарли ҳолат ва катта фожиадир. Хўш ажримларга нима сабаб бўлмоқда?. Эркакларимизни пул топиш мақсадида чет мамлакатларга кетишлари, аёлнинг оилада устун бўлиши, қуда-андалар ўртасидаги келишмовчилик, сарпо-сурув, олди-бердилар, шариат аҳкомларини чуқур билмаслик яъни билар-билмасдан эркак кишининг талоқ беришлиги, телефон, интернет ва алоқа воситаларидан тинимсиз суҳбатлашиш, ичкилик, қайнона-келин муносабатлари, ёшлар ўртасидаги 3 шахс ва шунга ўхшаш бир талай сабаблар натижасида.\nАслида оилада ким раҳбар бўлишлиги керак? Шариат бўйича эркак киши. Оллоҳ таоло Қуръони каримда “Оллоҳ баъзиларни баъзилардан устун қилгани ва молларини сарфлагани учун эркаклар аёлларга раҳбардирлар” – деб буюради. (Нисо сураси 34 оят). Оллоҳ таоло эркакларни аёллардан баъзи хусусиятлари билан афзал қилиб яратди. Негаки эркак, ички ва ташқи қиёфаси томонидан жисмонан бақувват, руҳий, асабий, нафсоний жиҳатдан раҳбарликка мос ва оилани қуриш, туй қилиш, нафақасини таъминлаш эркакнинг зиммасига юкланди. Раҳбар бўлмаган жамиятда тартиб интизом, тинчлик, ҳайр - барака ҳам бўлмайди. Оила ҳам жамиятнинг бир бўлаги хисобланади. Оилада раҳбар бўлган эркак барча қийинчиликларни ўз зиммасига олади. Оила аъзоларига меҳр-шавқатли, керак бўлса жойида тош-у тарози бўлади, ҳатто оиласи учун жонини ҳам фидо қилади. Пайғамбаримиз соллаллоҳу алайхи вассаллам бу борада ўзлари ўрнак бўлганлар. У киши аёлларига гўзал муомалада, доим хурсандчиликда бўлар, эркалаб лутф кўрсатар эдилар. Жойи келса, ҳазиллашиб кулишардилар. Ҳатто Оиша онамизнинг кўнглини олиш учун югуришда мусобақа ҳам ўйнар эдилар. Раҳбар киши қахр, зулм, жабрдан нари бўлишлиги керак. Биргина шулар орқасидан ҳам қанча оилаларимиз ажралиб пароканда бўлмоқда. Абу Хурайра розияллоҳу анҳу Пайғамбаримиз соллаллоҳу алайхи вассалламдан ривоят қилади: “Сизларни яхшиларингиз аҳли аёлига яхши муомилада бўладиганингиздир. Мен ҳаммангиздан кўра аҳлига яхши муомила қилувчингизман” (Имом Термизий)\nЭрнинг вазифаларидан бири хотини камчиликка йўл қўйса кечиримли бўлиш, айбини беркитиш, уйдагилар билан хотин орасидаги салбий ҳолатни муросага келтиришлиги лозим бўлади. Халқимизда “Келин олиш осон – қайнона бўлиш қийин”, “Катталар ёшлар учун бир кўприк” деган мақоллар бор. Катталаримиз ҳам ўз жойида оилани муқаддас билиб, чиқаётган муожароларни ақл – идрок билан мушоҳада қилсалар, тўғри насиҳатларини, ўгитларини берсалар, икки ёш орасида кўприк бўлсалар мақсадга мувофиқ бўлар эди. Жойи келганда маҳаллалардаги нуроний отахон ва онахонлар, хожи оталар ва хожи оналар, ёши улуғлар ҳам оилаларни мустаҳкам бўлишлигида ўз панд-насихатлари, ўгитлари билан ҳиссаларини қўшсалар ажримларимиз сони камайишига бир омил бўлар эди. Халқимизда “Бир болага – етти маҳалла - куй ота-она” – деб бежизга айтилмаган. Ҳар биримиз маҳаллаларимизда бўлаётган ҳар қандай салбий ҳолатларга бефарқ бўлмаслигимиз лозим. Зеро, Расуллуллоҳ соллаллоҳу алайҳи вассаллам “Одамларни аразлашганларини яраштириб қўйиш бир нафл намоз ўқиш ва нафл рўза тутишдан кўра савоблироқдир” дедилар. (Имом Табароний ривояти)\nҲозирги кунда энг юқори кўрсаткичларда турган ажримларимизни олдини олиш учун жойлардаги хотин-қизлар, нуронийлар маҳалла жамғармаси, хожи оналар, хожи оталар, отинойилар, маҳалла фаоллари, ёшлар иттифоқи, ички ишлар ходимлари билан биргаликда ҳамкорликни йўлга қўйиб биргаликда фаолият олиб борсак кўзланган мақсадга эришишимиз осон бўлади.\nАллоҳ таоло оилаларимизни тинчлиги, тотувлиги, мустаҳкамлиги йўлида қилаётган ишларимизда барчаларимизни собит қадам этиб, икки дунё саодатига мушарраф айласин.\nВилоят бош имом хатибининг хотин-қизлар масалалари бўйича ёрдамчиси: У.Холова\n24 июнь куни ижтимоий тармоқларда “Вақф” хайрия жамоат фонди Тошкент шаҳридаги ...\nТўй... Умрда бир марта бўладиган тантана - инсон ҳаётининг энг бахтли воқеаси. ...\nУзоқ йўл босиб келаётган мусофир ўзининг пойабзали эскириб кетганидан нолиб, ...\nУсталар ва иш берувчилар муомаласидаги нозик\nУста қиладиган ишининг сифатига, иш берувчи эса керакли ашёлар, иш шароити ва ...


Адлия вазири ҳарбийларга берилган имтиёзлар тўғрисида...\n25.05.2018 15:34 0 9536\nРуслан Давлетов — Ўзбекистон адлия вазири.\nКеча, 24 май куни Ўзбекистон адлия вазирлигида блогерлар ва журналистлар билан учрашув бўлиб ўтди. Адлия вазири Руслан Давлетов уларни қизиқтирган қатор саволларга жавоб берди.\nХусусан, журналист ва блогер Жамшид Ниёзов «Ўзбекистон Республикаси Қуролли Кучлари ҳарбийлари ва уларнинг оила аъзоларини ижтимоий қўллаб-қувватлашга оид қўшимча чора-тадбирлар тўғрисида»ги Президент қарорига мувофиқ ҳарбий хизматчиларнинг фарзандларига олий ўқув юртларига ўқишга киришда берилган имтиёз ижтимоий тармоқларда қизғин муҳокама қилинаётгани, мазкур масалага адлия вазирининг муносабати билан қизиқди.\n— Хорижий давлатлар тажрибасига қарасангиз, ҳарбийларга катта имтиёзлар берилганлигини кўрасиз. Ушбу давлатларда ҳарбийларга жуда катта эҳтиром кўрсатилади. Масалан, Американи, Россияни ва бошқа кўплаб давлатларни олинг. Чунки улар уруш кўрган давлатлар, тинчликнинг қадрини, унинг аҳамиятини жуда яхши тушунади.\nБизнинг юртимизда йиллар давомида, худога шукрки тинчлик ҳукм сурмоқда. Шунинг учун тинчлик худди ўз-ўзидан бўлаётгандек, ўрганиб қолганмиз. Аслида, бунинг орқасида ҳарбий қудратимиз, юксак армиямиз турибди, мард зобитлар турибди. Шунинг учун ҳарбийларга ҳурмат билдириш, уларни қадрлаш алоҳида аҳамиятга эга.\nҲарбийлик – қийин иш, уларнинг турмуш тарзига унча-мунча одам чидай олмайди. Ҳарбийларнинг фарзанди ота-онасини ойлаб кўрмайди баъзида. Улар бутун ҳаёти давомида доим ўз устларида машаққатли ишлашлари керак, ишлаш ва яшаш шароитлари ҳам бизникидан фарқ қилади. Шунинг учун Ўзбекистон Республикаси қонунчилигида ҳарбийларга имтиёзлар берилиши кўзда тутилган. Ушбу имтиёзлар нафақат соҳадаги хизмат қилувчиларни қўллаб-қувватлашга қаратилган, балки ҳарбий соҳанинг нуфузини оширишни ҳам кўзлайди. Бу соҳага етук кадрларни жалб қилишга ҳам хизмат қилади.\nШунинг учун менинг фикримча, ҳарбийлар учун, уларнинг оилалари учун имтиёзлар берилиши табиий. Албатта, ижтимоий адолат тушунчасини ёддан чиқармаган ҳолда, — деб жавоб берди адлия вазири Русланбек Давлетов.\nимтиёз Адлия вазирлиги ҳарбийлар Русланбек Давлетов


11:06 / 05.05.2017\nБугун «Бунёдкор» клуби қароргоҳида йиғилиш бўлиб ўтди. Унда клуб бош директори Муроджон Алиев жамоа аъзоларига янги бош мураббийни таништирди.\nКлуб матбуот хизмати берган хабарга кўра, «Бунёдкор» бош мураббийи лавозимига Миржалол Қосимов тайинланди. Мураббийлар штабида Миржалол Қўшоқовичга Александр Волков ва Шуҳрат Мақсудов ёрдам беради.\n«Футбол жамоатчилиги яхши биладики, Миржалол Қосимов ўзбек футболи тарихидаги энг яхши футболчилардан бири, ёшлар ўртасида европа ва жаҳон чемпиони, Ўзбекистон ва Россия чемпиони, бир неча бор кубок соҳиби, йилнинг энг яхши футболчиси ва бошқа совринлар эгаси. Миржалол Қўшоқович аввал ҳам «Бунёдкор» ФКда фаолият юритгани кўпчиликка яхши маълум. У «Бунёдкор» бош мураббийи сифатида бунгача 191та учрашув ўтказиб, бу борада рекордчи ҳисобланади. Унинг қўл остида «Бунёдкор» бир неча бор мамлакат чемпиони ва кубоги соҳиби бўлган. Икки бор Осиё Чемпионлар лигаси ярим финалига етиб борган.\nЙиғилишда жамоа аъзоларига «Бунёдкор»нинг аввалги мавқеини тиклаш ҳамда Осиё Чемпионлар лигасининг келаси мавсумига йўлланма олиш вазифаси юклатилди.\n«Бунёдкор» ФКнинг янги мураббийлар штабига ёрқин ғалабалар ва улкан муваффақиятлар тилаймиз», дейилган хабарда.\nЭслатиб ўтамиз, бир муддат муқаддам «Бунёдкор» раҳбариятида ўзгариш бўлган, клуб бош директори лавозимида ишлаб келган Бахтиёр Бобоев ўрнига Мурод Алиев тайинланганди. Бугун эса жамоа бош мураббийи Сергей Лушчан истеъфога чиқарилди.